ТОРТИШУВДАГИ ИККИ МАКТАБ – oliymahad.uz\nТОРТИШУВДАГИ ИККИ МАКТАБ\nАраб тили араб жазирасининг бағрида соф ҳолда пайдо бўлди. Ислом нури тарқалгунича ва араб жазиралари атрофида исломий фатҳлар кўпайгунича, шунингдек, араблар ва бошқа ажамий қавмлар ўзаро уйларида, бозорларида ва масжидларида аралашгунларича, анча вақт соф ҳолда давом этди. Бу аралашувнинг чўзилиши оқибатида араб табиатига заифлик оқиб кирди ва охирги натижалар каби араб тилида ғализ гапириш кузатилди. Ҳатто Қуръони каримни кўп қироатларда ўқилиши давом этди. Халифаларга ва волийларга бу ишга эътибор билан қараш лозим бўлди. Шунда тилни хатодан асрайдиган луғатни ғализ ва бузилишдан сақлайдиган тартиб ва қоидаларни қўйишлари учун уламоларга мурожат қилинди. Шу билан Қуръони каримни бузиб талаффуз қилишдан ва ўзгартирилишидан ҳимоя қилинди. Натижада, наҳв илми мана шундай тарзда вужудга келди.\nИсломнинг бошида бўлган бу илмнинг пайдо бўлиши, ана шу асрнинг кишилари томонидан шакллантирилганида шак-шубҳа йўқ, зеро фикрлар бисёр. Наҳв илмининг илк асосчиси ҳақида фикрлар турличадир. Сайрафий: “Инсонлар наҳв илмини биринчи асосчиси ҳақида турли фикрларга боришди. Шундай дейишди-ки: У Абу Асвад Дуалийдир. Бошқалар: Наср ибн Осим Лайсийдир. Қолганлар эса: Абдураҳман ибн Ҳурмаз дейишди ”, деб жавоб берди. Одамларнинг аксари Абу Асвад Дуалийда тўхташган. Наҳв илмида бирон нарсани тузган кишиларнинг энг биринчиси ҳазрат Али карамаллоҳу важҳаҳу ҳисобланади.\nАбу Асвад Дуалийга берилган саҳифада каломларнинг қисмлари ҳамда ҳар бир қисмнинг таърифлари ёзилганди. Бу наҳв илмининг илк бошланиш қисми эди. Ёхуд Абу Асвад Дуалий ҳазрати Али розияллоҳу анҳунинг тавсия ва йўлланмалари билан наҳв илмига илк тамал тошини қўйган. Саҳифадаги ёзилган нарсалар Али розияллоҳу анҳунинг изидан борадиган йўлланма вазифасини ўтаган. Шунда Али розияллоҳу анҳу: “ Эй, Абу Асвад бу наҳвни тузгин”, дедилар. Дуалий уни тузиб бўлгач, Али розияллоҳу анҳуга кўрсатганларида: “ Сен тузган бу наҳв қандай ҳам яхши ”, дедилар.\nНаҳв илмига оид дарслар Басрада ривожланди ва юксалди. Халил ибн Аҳмад Фароҳидий ва унинг шогирди Сибавайҳ бу илмда етакчилик қилишди. Уларнинг қўлида наҳв илми масалалари тараққий этди, асослари пишиб етилди. “Қуръонун – наҳв” Сибавайҳнинг китоби Халил ибн Аҳмаддан кейин наҳв илмига оид дарслар учун маёқ вазифасини ўтади. Зеро, китоб наҳв масалалари, қоидалари, қиёслари ва асосларини ўз ичига олган эди.\nБасралик наҳвшуносларда фалсафа ва мантиққа бўлган майлнинг тобелиги аниқланди. Бу майлнинг кўпи ривоят ва нақлларга эди. Шунинг наҳвшунослар бир жиҳатдан ва бошқа бир жиҳатдан ҳадис аҳли ўртасида кураш пайдо бўлди. Бу кураш басралик қориларни арабча усулларни билмасликда айбланган пайтларида юқори даражасига чиқди.\nНаҳвий қоидаларни ва луғавий таркиблашда қироатларни ҳисобга олишмади. Аммо ҳадис аҳли билан хусуматлари шуки, назарларида ҳадис ривоят қилувчилар араб бўлишмаган. Ҳадис ровийлари ривоятларини лафз билан эмас, маъно билан киритишган. Тил ва наҳв соҳасида ҳадис ривоятини ҳужжат қилишлик рад қилинган. Басраликлар мантиқ ва ақлга таянишган. Басра мактаби шаклланиб, ривожлангандан кейин Куфа мактаби вужудга келди. Басра мактаби ўзининг тартиб-қоидаларини жорий қилиб бўлгач, мана шу мактаб яқинида яна бир янги ўзига хос мактаб пайдо бўлди. Ҳатто Куфа мактаби Басра мактабининг хатоларини тузатиш учун вужудга келган, дейишади. Куфа уламолари дастлабки устозларини Басра уламоларидан олишди.\nЖафар Руаса – Куфаликлар устози, Басрада ўқувчилик қилган. Ана шу вақтда Басра ўзининг граматикасига асос солаётган эди. Куфа мактаби эса фиқҳ ва қироат каби бошқа илмларни шакллантираётган эди. Натижада ҳанафий мазҳаби бўлган фиқҳий мазҳаб ҳосил бўлди. Етти қироатдан учтасини эътиборга олинадиган бўлди: Осим, Ҳамза ва Кисоий.\nКуфа грамматикасининг дастлабки бошланғич таржима китоблари Абу Жафар Руасага боғлиқ (вафоти 190-ҳижрий йил). У Басрада яшаган Исо ибн Умар ва Абу Амр ибн Аъло қўлида ўқувчилик қилган. Сўнгра Куфага кўчган. Файсол деб номланган грамматикага оид китобни тузди. Роисийнинг унга аниқ таъсири бўлмаган. Бунда Абу Ҳотим Сижистоний: Куфадаги грамматик деб Абу Жафар Руасани назарда тутган эди. У илмга ташна бошқа нарсага эмас. Унинг замондоши бўлган Муоз Ҳиродир (вафоти 190-ҳижрий йил). У ҳам Басрада дарс олди. Сўнгра Куфага кўчди. Айтишларича, Фарро унинг ўқувчиларидан эди. Куфа грамматикасининг ҳақиқий бошланиши Кисоий ва Фарро билан боғлиқ. Улар мана шу наҳвга сурат чизишган ва асослари ва усулларини шакллантирган.\nКисоий Басра мактабидан ажралиб турадиган хос истилоҳларида Фарро шакллантирган грамматика орасида Куфа мактабининг асосий фикрларини ифодалади.\nКуфа мактаби бир қанча масалаларда Басра мактабидан фарқ қилди:\nа) Ривоятдаги кенгликлар – сўзни маъносига ёки грамматик қоидага кўра эркин ишлатиш.\nКуфаликлар услуби араблардан эшитилган ҳар бир нарсани қабул қилиниши ва уни тилшунослик усулларини асл қоидаси қилиб олинишидир.\nБасраликларга хилоф тарзда араблардан грамматикани олишда кенгчилик қилишди. Басраликлар анъанавий фикрга суянишган, шоз бўлган ҳар бир нарсани тарк қилишар эди. Куфаликлар эса араблардан эшитилган наҳвга оид ҳар бир нарса тасдиқлашган.\nб) Қиёсдаги кенглик. Куфаликлар шеър ва луғат ривоятида кенгликка эътибор берган. Кўп ишларда жоиз деб ҳисоблаганлар. Кам ва нодир қиёслар ўртасини ажратишмаган. Куфаликлар наздида уларнинг ҳар бири ҳужжатдир. “Иқтироҳ” китобининг муаллифи шундай дейди: Андалусий Муфассалнинг шарҳида: “Куфаликлар усулларга хилоф нарсанинг жоизлиги бор бўлган бирор байтни эшитса, уни асл қилиб, бобларга ажратишарди” деб келтирилган.\nд) Истилоҳларда хилма-хиллик. Куфаликлар мактаби Басра мактабига ўхшаган бўлиб қолиш сабабини бартараф қилиш учун Басраликлар истилоҳидан фарқли истилоҳлар билан грамматикаларини аниқлашга киришганлар.\nе) Омилларни белгилашдаги фарқли ўринлар: масалан, мубтадо ва хабар бобидаги фарқланиш. Басраликлар мубтадо ибтидоликка кўра раф қилинган, хабар эса мубтадо билан раф қилингандир деб қарашган. Куфа мактаби эса у иккисидан бири раф бўлганда бошқасини раф қилади. Шунингдек, раф қилинган музореъ феълини эъроблаш масаласидаги Басраликларнинг қараши феъл исмнинг ўрнига тушиб қолганлиги учун раф бўлишидир. Куфаликларнинг раиси Кисоийга кўра музореъ феъли музориат ҳарфи билан раф бўлади. Аммо Фарронинг қарашича феълнинг раф бўлиши насб ва жазм қилувчи ҳарфлардан ҳоли бўлганлиги учундир. Кисоий айтган гапига ҳосил бўлган этироз – музориат ҳарфи феълнинг жузидир. Қандай қилиб бир жуз барчасида амал қилиши мумкин. Аммо шарт гаплардаги икки музореъ феълини эъроблашдаги масалада Басраликларнинг жумҳур олимлари шарт одати биринчи феълдаги омилдир. Иккинчи феълдаги омил эса шарт одатининг ўтганлигидир деб қарашган. Бироқ Куфаликлар шарт феъли одат билан бир жуздир. Жавоб феъли эса яқинлик билан бир жуздир деб фикр юритишган. Оддий эътироз агар шарт феъли мозий бўлса, бунга йўл қандай?\n Омил деб маънони такозо этувчи эъробни хосил килувчига айтилади.\n Мубтадо – исмий жумланинг эгаси, хабар – исмий жумланинг кесими.\n ҳозирги-келаси замон феъли\n Музорий феълига жазм қилувчи ҳарф ёки калималар кирса, у жазм холатида булади.\n ҳозирги-келаси замон феълини англатувчи харфлар.\n Шарт харфлари жумланинг бошида келади.\n842400cookie-checkТОРТИШУВДАГИ ИККИ МАКТАБno\nОлдингиОта-онага яхшилик қилишнинг фазилати ва унинг аҳамиятиКейингиБиррул валидайн асари ҳақида умумий маълумот


«Шўртангазкимё» мажмуаси ишчиси талончилар ҳужумига...\n09.02.2019 15:37 0 200\n2019 йил 4 февраль куни Қарши шаҳрида фуқаролар А.К., Ш.А., Э.Н. ва Н.Ш.лар «Шўртангазкимё» мажмуаси ишчиси У.А.ни куч ишлатиш йўли билан қўрқитиб, 505 000 сўм пули ва «IPhone» мобиль телефонини олиб, воқеа жойидан яширинган. Бу ҳақда Ўзбекистон Республикаси ИИВ Жамоатчилик ва оммавий ахборот воситалари билан алоқалар бошқармаси хабарида маълум қилинди.\nКўрилган чоралар натижасида ушбу жиноятни содир этган шахслар қўлга олинган. Ҳолат юзасидан жиноят иши қўзғатилиб, тергов ҳаракатлари олиб борилмоқда.\nИИВ шунингдек, Навоий вилоятида 3 ёшли фарзандини сотаётган аёл ҳақида ҳам хабар берганди.\nЖамият 13/11, 20:32\nХон саройи, масжид, қамоқхона ва мактаб — Қаршидаги бир обида тарихи\nЖамият 13/11, 17:37\nПрезидент Қаршидаги кўп қаватли уйларни бориб кўрди\nТаълим 13/11, 16:53\nЎзбекистонда «Америкага дарча» очилмоқда


Starbucks’га муваффақият келтирган 5 психологик усул\n12:33 / 10.11.2021\nStarbucks бир финжон оддий қаҳвани премиум классдаги маҳсулотга айлантириб, бутун дунёдаги миллионлаб инсонларни қаҳва маданияти билан таништирди ва тарихдаги энг йирик қаҳва брендини яратишга муваффақ бўлди.\nКомпания стратегияси хулқ-атвор илми ва психологиясини қўллаш асосига қурилган.\n1. Қийматни норационал баҳолаш: Starbucks эффекти\nКўпчиликка маълумки, Starbucks нархи қиммат қаҳва. Бироқ нархни McDonald’s нархларига қараганда 5-6 баравар юқори белгилаш тўғри қарор бўлган.\nИқтисодиётда қийматнинг норационал баҳоси деган нарса бор. Биз объектив эмасмиз ва бизни контекстли белгилар ҳамда қандай ҳис қилишга мажбурлашларига асосланиб, аҳамиятни аниқлаймиз.\nМасалан, профессор Роберт Чалдинининг “Таъсир психологияси” китобида заргар ёрдамчиси дўконда ҳар бир фируза буюмни тасодифан икки баробарга қимматлаштиргани ҳақида ҳикоя қилинади.\nҲикояда айтилишича, бунгача фирузадан ишланган буюмларни сотиб бўлмасди. Товар нархи икки марта қимматлашгач, улар саноқли кунлар ичида сотиб бўлинди. Нима учун?\nҚимматбаҳо буюмни кўрганимизда автоматик равишда у арзон товарга нисбатан қадрлироқ ва сифатлироқ деган фикрга борамиз. Айниқса бундай товарлар ўзаро рақобатлашса.\nАйнан шу нарса Starbucks стратегиясининг бир қисми бўлди. Компания илгари арзон бўлган маҳсулотга мижозларга биринчи даражали хизмат кўрсатиш, яхши столлар, яхши мусиқа ва дўстона бариста каби деталларни қўшди ҳамда қаҳва нархини қиммат қилиб белгилади.\nБунинг нархга таъсири шу қадар аҳамиятли эдики, тадқиқотчилар уни “Starbucks эффекти” деб номлашди. 1990 йилда премиум класс нархида бор-йўғи 3 фоиз қаҳва сотилган бўлса, 2000 йилга келиб, Starbucks кенгайган пайтда бу улуш 40 фоизгача етди.\nStarbucks кунлик қаҳва қиммат бўлади деган фикрни шакллантиришга эришди ва компания муваффақияти бозорни ўзгартирди.\n2. Бой берилган имкониятлар қўрқуви мижозларни қайтиб келишга мажбур қилади\nКўпчилик FOMO – муҳим бир нарсани ўтказиб юборишдан қўрқиш эканини билади. Биз мағлуб бўлишни ёқтирмаймиз. Йўқотиш натижасида пайдо бўладиган психологик оғриқ бирор нарсани қўлга киритишдан завқланишга қараганда икки марта кучлироқ.\nБу ҳодисанинг илмий номи – йўқотишни қабул қилмаслик. Starbucks бу ақл бовар қилмас кучли усул эканини яхши билади.\nКомпания “Яккашоҳ” каби чекланган сериядаги ичимликлар ёки мавсумий зираворлар қўшилган қовоқли латте ишлаб чиқаришга кўп вақт ва маблағ сарфлайди.\nStarbucks’нинг бу ичимликлари шу қадар севимлики, дам олиш мавсуми бошланишини билдирувчи байрам стаканлари каби маданий ҳодисага айланган. Агар ҳали ҳам янги ичимликни тотиб кўрмаган ва Starbucks’нинг қизил стаканларини кўрмаган бўлсангиз, у ҳолда FOMO эффекти ишга тушади.\nУлар харидорларни дўконга чорлайди ва харидорни уларни эксклюзив ҳамда ўзига хос нарсанинг бир қисми сифатида ҳис этишга мажбур қилади.\n3. Starbucks одатларни осонликча яратади\nБунинг сабаби нафақат қаҳвахона, балки фойдаланувчи тажрибасидадир. У одатланишни келтириб чиқаради. Бу айниқса Starbucks иловасига хос. У қаҳва сотиб олиш билан боғлиқ икки катта муаммодан халос этади: тўлов ва буюртма бериш учун навбат кутиш.\nИлова олдиндан буюртма бериш функцияси ёрдамида нафақат вақтни тежайди, балки севимли ичимликларни ҳам сақлаб қолади. Шу тариқа, харидорлар эрталаб ишга кетаётиб бир стакан қаҳвани ўзлари билан олишга янада тезроқ кўникишади.\n4. Коктейль базми эффекти: кичик деталлар тажрибани янада шахсийлаштиради\nЭҳтимол, бариста стаканга харидор исмини ёзаётганда уни ҳар доим ҳам тўғри ёзмаслиги мумкин. Бироқ шу тариқа улар шахсийлаштирилган тажриба яратади.\nОдамларга эса бу ёқади.\nКоктейл базми эффекти миямиз исмларимиз каби муайян ахборот кўламини бўрттиришга мойил эканини билдиради. Финжондаги исм каби майда нарса харидорни ўзига хос ҳис қилишга ундаб, Starbucks’ни McDonald’s ёки Dunkin’Donuts’дан ажратиб туради.\n5. IKEA эффекти: ўзинг ўзингга баристасан\nStarbucks’нинг ҳийлаларидан яна бири – ичимликни одамларга мослаштиришга уриниш. Қаҳванинг ярми, қўшимча муз, аралаштирмаслик – умуман, исталган нарсага буюртма бериш мумкин.\nПсихологияга кўра, одамлар яратилишида ўзи иштирок этган нарсани кўпроқ ёқтиришади. Бу IKEA эффекти деб аталади. Бу атама уюштирилган аукционда IKEA мебелларига одамлар нарх белгилаши ўрганилган тадқиқотдан олинган.\nТадқиқотчилар иштирокчиларни икки гуруҳга ажратишган – бир гуруҳдагиларга тайёр мебель беришган, бошқа гуруҳдагиларга эса худди шу мебелни ўзлари йиғишларини сўрашган.\nОдамлардан ўзлари йиғган мебелга баҳо бериш сўралганида унга қимматроқ нарх таклиф қилишган. Улар ўзлари йиғган мебелни ёқтириб қолишга улгуришганди.\nStarbucks даромадларининг катта қисми ана шу психологик тамойилларни мижозга нисбатан қўллаши натижасида келишига ҳеч қандай шубҳа йўқ. Компания 30 мингдан ортиқ дўкон очган.\nБу тамойилларни қандай қилиб ўз бизнесингизда қўллашингиз мумкин? Ўзингизга қуйидаги саволларни беринг.\nҚадриятларни норационал баҳолаш: Мижозларимиз танловни амалга оширадиган шароитда нархларимиз қандай муҳит ва контекстни акс эттиради?\nБой берилган имконият: Мижозлар тажрибасида хариддан воз кечишга таъсир кўрсатиши ва бартараф этилиши керак бўлган ҳолат борми?\nКоктейль базми эффекти: Мижозларимиз ўзларини бетакрор ҳис этишлари учун тажрибамизда шахсийлаштиришни қўллаш имконияти борми?\nIKEA эффекти: Маҳсулотни яратишда иштирок этиш мижозларга маҳсулотни сотиб олиш ёки сотишга жалб этилганлик ҳиссини уйғотишга ёрдам берадими?\nRb.ru сайтидан олинди.


АҚШнинг Марказий Осиё бўйича янги стратегияси эълон қилинди. Вашингтон минтақага 9 млрд долларлик ёрдам ажратади – КУН УЗ\nГлавная / Жаҳон / АҚШнинг Марказий Осиё бўйича янги стратегияси эълон қилинди. Вашингтон минтақага 9 млрд долларлик ёрдам ажратади\nanvarj63 08.02.2020\tЖаҳон Comments Off on АҚШнинг Марказий Осиё бўйича янги стратегияси эълон қилинди. Вашингтон минтақага 9 млрд долларлик ёрдам ажратади 6 Показы\n– Марказий Осиё давлатларининг суверенитети ва мустақиллигини ҳам алоҳида, ҳам минтақа кўламида қўллаб-қувватлаш ва мустаҳкамлаш;\n– минтақада террорчилик таҳдидларини камайтириш;\n– Афғонистонда барқарорликни кенгайтириш ва қўллаб-қувватлаш;\n– Марказий Осиё ва Афғонистон ўртасидаги алоқани рағбатлантириш;\n– қонун устуворлиги ва инсон ҳуқуқларига амал қилиш тизимини ислоҳ қилишда кўмаклашиш;\n– Марказий Осиё ривожланишида АҚШ инвестицияларига кўмаклашиш.\nПред. Импичмент барбод бўлди. Бу Дональд Трамп ва Америка сиёсати учун нимани англатади?\nСледующая Қирғизистон ва Қозоғистон ОТМлари ўзбек талабаларига ҳужжатларини бермаётгани айтилмоқда. Вазирлик муносабат билдирди


«Норма Маслаҳатчи» газетасининг 2016 йил 9 май 19-сони - Gazeta.Norma.uz\n«Норма Маслаҳатчи», №19, 2016й. 9 май\nБухоро вилояти Когон шаҳридаги «Истиқлол» маҳалла фуқаролар йиғини, шаҳар хотин-қизлар қўмитаси фаоллари ўқувчи-ёшлар билан фахрийлар ҳолидан мунтазам хабар олишни анъанага айлантирган.\nАудиторлик ҳамжамияти республикамиздаги аудиторлик ташкилотларининг 2015 йилги фаолияти натижаларини таҳлил қилди. Ўзбекистондаги аудиторлик ташкилотлари рейтингини чиқариш – ноёб ҳодиса! 2007 йилда ташкил этилганидан буён шу кунгача уларни синчиклаб кузатганлар бу рейтинглар қандай бошланиб қандай тугалланганлигини яхши эслайдилар. Қизғин тортишувлар, ихтилофлар, ташаббускор аудиторлар гуруҳларига бирлашиш, рейтинг ўтказиш услубияти ва рейтинг кўрсаткичлари рўйхатига мунтазам ўзгартириш киритиш, якунларни чиқариш ва яна – тортишув, бошқа гуруҳга бирлашиш ва ўзгартириш киритиш... Ҳар йили шу йўсинда иш тутиларди.\nРеспубликамиз аудиторлари профессионал бирлашмалари – ЎзБАМУ ва ЎАП Молия вазирлиги ва «Аудитрейтинг» МЧЖ рейтинг агентлиги вакиллари иштирокида ўтказган анжуманда Ўзбекистон аудит бозори операторлари аудиторлик хизматларининг сифати ва амалий фаоллигини ошириш йўллари мавзуси кўтарилди.\nУшбу сонда тиббиёт ходимларига пенсия расмийлаштиришнинг ўзига хос жиҳатлари билан танишасиз. Болаликдан касал бўлган болани фарзандликка олганлар учун махсус материал тайёрланган. Кўпчилик ўз саволларига жавоб топишига ишонамиз.\nБиз ҳозирда тугатилаётган ОАЖнинг шуъба корхонасимиз. Биз фойда кўриб ишлаётганлигимиз сабабли тугатилмаймиз. Ягона муассисимиз тугатилмоқда, унинг ҳудудида янги корхона ташкил этилди. Унинг балансига кўп бинолар берилди. Шу жумладан 1995 йилда муассиснинг устав фонди сифатида 2 қавати бизнинг балансга берилган маъмурий бино ҳам унга берилди. Бизга тегишли қаватлар энди янги корхона тасарруфига ўтди, у жуда катта ва корхонамизнинг қурби етмайдиган миқдордаги ижара тўловини тўлашимизни талаб қиляпти. Биз қишлоқ хўжалиги ва бошқа техникани лойиҳалаш билан шуғулланамиз. Шу миқдордаги ижара тўловини тўлашга етадиган даражада ҳажмларимиз катта эмас. Ижара тўлови қандай мезонга кўра ҳисобланади? 2016 йил учун тасдиқланган ижара тўловининг энг кам ставкаси қайси ҳолларда қўлланади? Мол-мулк соҳиби билан қандай муносабатда бўлишимиз хусусида маслаҳат бера оласизми?\nМен ишдан бўшадим, бироқ 375 070 сўм қарз бўлиб қолдим. Корхона олдидаги қарзимдан узилмагунча меҳнат дафтарчамни беришдан бош тортдилар. Меҳнат дафтарчасини беришдан бош тортаётганликларини ёзма равишда тасдиқлашлари кераклиги ҳақидаги талабимни эътиборга олмадилар. Судга мурожаат қилмоқчилигимни айтганимда, корхона раҳбари: «Мен Сизга меҳнат дафтарчасини берганман деб туриб оламан», – дея жавоб қайтарди. Бу вазиятда қандай йўл тутай?\nОилавий шароитга кўра 5 йил аввал ўз хоҳишим билан ишдан бўшагандим. Фарзандларим ёш бўлганлиги учун шу вақт ичида ишламадим. Бошқа туманга кўчаётганда меҳнат дафтарчамни йўқотиб қўйдим. Буни билганим заҳоти охирги иш жойимга унинг дубликатини беришларини сўраб мурожаат қилдим. Дугонам билан ҳам худди шундай воқеа содир бўлган, унга дубликатни дарҳол берган эдилар. Бироқ менга аввал ҳеч қаерда ишламаганлигимни, бу ташкилот охирги иш жойим эканлигини ҳужжат билан тасдиқлашим кераклигини айтишди. Бу ҳужжатсиз дафтарчани беришдан бош тортишди. Бу вазиятда қандай йўл тутишим, қаерга мурожаат қилишим лозим?


Маgnum Ўзбекистондаги анъанавий бозорлар билан қандай рақобатлашмоқчи? (Фото) • EastFruit\nБош саҳифа › Янгиликлар › Маgnum Ўзбекистондаги анъанавий бозорлар билан қандай рақобатлашмоқчи? (Фото)\nМаgnum Ўзбекистондаги анъанавий бозорлар билан қандай рақобатлашмоқчи? (Фото)\nМуаллиф: EastFruit 16 Дек 21 15 Дек 21 0127\nEastFruit Тошкентда Қозоғистоннинг Маgnum Cаsh & Carry йирик чакана-савдо тармоғига тегишли Ўзбекистондаги биринчи гипермаркет очилгани ҳақида хабар қилган эди. Компания тахминан икки йил Ўзбекистон бозорига киришга тайёргарлик кўрди, унинг Қозоғистон бозори билан ўхшаш жиҳатлари ва маҳаллий ўзига хосликларини синчковлик билан ўрганди. Компания Ўзбекистонда яна учта гипермаркет ва бир нечта супермаркет фаолиятини йўлга қўйишни режалаштирмоқда. Мазкур учта гипермаркетлардан бирини жорий йилнинг 18 декабрида ишга тушириш режалаштирилган.\nЎзбекистондаги илк гипермаркет очилишидан бир неча кун аввал Маgnum Uzbekistan бош директори Асқар Мнайдар Spot нашрига берган интервьюсида компаниянинг Ўзбекистон бозоридаги ривожланиш стратегияси ва ушбу мамлакатдаги анъанавий бозорлар билан Мagnum қай тариқа рақобатлашмоқчи эканлиги ҳақида батафсил гапириб берди.\nАсқар Мнайдарнинг фикрича, Ўзбекистон бозорига экспансиянинг уч сабаби бор:\n“Биринчидан, ушбу бозорга кириш Маgnum стратегиясига мос келади. Биз ўсиб бормоқдамиз ва Қозоғистонда кўп ютуқларга эришдик, ҳозир ривожланиш мантиқий бўлган энг мақбул бозор бу Ўзбекистондир. У катта ва истиқболли, шунингдек, менталитет ва истеъмолчилар одатлари бўйича Қозоғистон бозорига ўхшаш.\nИккинчидан, бу ерда Маgnum Қозоғистонда бошлаган ва яхши ишлайдиган формат – гипермаркетларга талабни кўриш мумкин.\nУчинчидан, Ўзбекистон ва Қозоғистон ўртасидаги ҳамкорликнинг эришилган стратегик даражаси”.\nЎхшаш чакана бозорлар\nАсқар Мнайдар Қозоғистон бозоридаги кўп йиллик тажриба ва компаниянинг Ўзбекистон бозорини таҳлил қилиш натижаларига таянган ҳолда Қозоғистон ҳамда Ўзбекистон чакана бозорлари ўртасидаги ўхшашликларни тушунтирди.\nТошкент аҳолиси озиқ-овқатга сарфлайдиган ўртача бюджетнинг улуши тахминан 40-50%ни, Олмаотада эса 30-35%ни ташкил қилади. Кўрсаткичлар у қадар фарқли эмас ва озиқ-овқат савати қиймати билан ҳам худди шундай ҳолат: 2020 йилга келиб, Тошкентда – 135 доллар, Олмаотада – 175 доллар бўлди. Бу икки қўшни давлат бозорлари бўйича Маgnum сўровларининг ўртача кўрсаткичларидир.\nШу билан бирга, Маgnum Uzbekistan раҳбарининг сўзларига кўра, Тошкентда шундай жозибадор омил бор – бу ерда бир хонадоннинг ўртача ўлчови Олмаотадагидан каттароқ, бу умумий харидлар ҳажмини тенглаштиради. “Ўзбекистон бозори ички бозоримизга ўхшаш ва у биз учун тушунарли, шу боис ҳам жозибадор”, дейди у.\nЗамонавий савдо улуши паст йирик бозор\n«Биз деярли икки йил бозорни таҳлил қилдик. Ушбу бозорга кириш йўли ва стратегиямизни ишлаб чиқдик. Асос ва далилларнинг бари рақамлар ва истеъмолчиларнинг афзалликларига дахлдор.\nЎзбекистон – 34 миллиондан зиёд аҳолиси бор давлат. Шу билан бирга, бу ерда замонавий савдонинг улуши нисбатан паст. Биздан бир неча бор аниқ рақамларни сўрашди, яъни, биз уни умумий бозор сиғимидан неча фоизга баҳолаймиз. Бу ерда аниқ-равшан рақамларнинг ўзи йўқ – 5% ёки 10%. Биз учун улуш кичик бўлгани муҳимроқ, лекин бу рақам табиий равишда ўсиб бормоқда. Шунчаки йирик шаҳарларда урбанизация ва даромад ошиши билан одамлар замонавий савдога тобора кўпроқ қизиқиш билдира бошлайди.\nБизнинг ҳудудларда аҳоли хонадонларининг умумий бюджетида озиқ-овқатга сарфланадиган харажатлар улуши юқори. Шу боис, Тошкентдаги озиқ-овқат нархи мутлақ қийматда Қозоғистон истеъмолчиларининг харажатларига тенг. Бу биз учун бозор ҳажмини белгилайди, у жуда катта”, дейди Маgnum Uzbekistan бош директори Ўзбекистон чакана-савдо бозори истиқболлари ҳақида гапирар экан.\nЎзбекистонда Маgnum концепцияси ва анъанавий бозорлар билан рақобат\nАсқар Мнайдарнинг фикрича, навбатдаги салмоқли асос Тошкентда Маgnum форматидаги, яъни йирик гипермаркет форматидаги объектларнинг йўқлигидир: “Тошкентда ҳозирча бизнинг форматдаги объектлар йўқ, лекин унга талаб бор, деб ҳисоблаймиз. Аслини олганда, биз харидорнинг аллақачон шаклланиб бўлган талаб ва истакларига яраша форматни таклиф қилмоқдамиз”.\nЎзбекистон бозорига кириш ҳақидаги илк хабарлардан сўнг компания Ўзбекистонда маркетолог, тадбиркор, логист ва операторлардан иборат малакали мутахассисларнинг катта жамоасини шакллантирди. Улар бозорнинг қандай ишлашини, харидор асосий харидни қаерда амалга оширишини, “ҳафталик” қўшимча харид учун қаерга боришини тизимли таҳлил қилишди, бу эса танловда асосий омилдир.\n“Биз кўплаб маҳаллий бозорларни ўргандик, бу олам кўп жиҳатдан бизга таниш – Қозоғистонда шундай бозорлар мавжуд. Замонавий тижорат секин ўсиб бораётганининг сабабларини ўргандик. Аслида, маҳаллий тармоқлар ҳозир мавжуд вазиятда ривожланиш учун улкан саъй-ҳаракатларни амалга оширмоқда.\nИшдан қайтаётганда супермаркетга кириб бозорлик қилиш қулай, албатта. Аммо айни пайтда вазият шундайки, бозордаги истеъмол савати харидор учун кўп сабабларга кўра, арзонроқ ва аксарият харидорлар анъанавий савдони (яъни, анъанавий бозорни) танлашади.\nМаgnumга бозордан эмас, асосий харидни биздан амалга оширувчи харидорларни жалб қилмоқчимиз. Шу нуқтаи назардан, биз замонавий чакана-савдонинг бошқа иштирокчиларига қараганда бозор билан кўпроқ рақобатлашамиз. Стратегик нуқтаи назардан, биз харидорга у биздан тўлиқ харидни амалга ошириши мумкинлиги ҳақидаги фикрни етказмоқчимиз: зеро, бизда яхши нархлар, кенг ассортимент ва харид учун қулай шароитлар мавжуд.\nДўконнинг турли нуқталарида биз мижоз билан тушунарли ва оддий алоқа ўрнатамиз, қулай навигацияни йўлга қўямиз«, дейди Асқар Мнайдар, Маgnum формати анъанавий бозорлар билан қандай рақобатлашишини тушунтирар экан.\nТошкентдаги Маgnum гипермаркети концепциясига кўра, у ерда кенг қаторлар, товарларнинг қулай жойлашуви, замонавий энергия тежовчи ускуналар, ёрқин ва ўзига хос интерьер, бой ассортимент, қаҳвахона, нонвойхоналар мавжуд. Муҳими, гипермаркет туну кун ишлайди.\n“Қозоғистондаги тажрибамиз ва илғор жаҳон амалиётига асосланиб, биз Ўзбекистонда маҳаллий ўзига хосликларга мос универсал бизнес моделини яратдик. Ва бу ерда компаниямизнинг асосий анъаналарини тарғиб қилишда давом этамиз: адолатли нархлар, кенг танлов ва ишончли хизмат”, деди Маgnum Uzbekistan бош директори Тошкентдаги биринчи дўконнинг очилиш маросимида.\nАввал хабар қилинганидек, Ўзбекистон бозори учун янги “Маgnum” гипермаркетида Ўзбекистон, Қозоғистон ва бошқа мамлакатлар ишлаб чиқарувчилари ассортиментидаги озиқ-овқат маҳсулотлари, маиший кимёвий воситалардан тортиб, ноозиқ-овқат маҳсулотларигача бўлган 20 мингдан ортиқ турдаги товарлар тақдим этилмоқда. Савдо майдони 5000 метр кв.дан ортиқни ташкил этади.\nМаgnum сархил сабзавот ва мевалар тоифасига, хусусан, Бразилия, Италия, Хитой, Колумбия, АҚШ, Туркияда етиштирилган, шунингдек, маҳаллий боғбон ва фермерлар тақдим этган маҳсулотлар ассортиментига алоҳида эътибор қаратади.\nИш бошланган илк кунда дўконга 25 минг нафардан зиёд киши ташриф буюрди, энг кўп товарлар қандолат, озиқ-овқат, гўшт маҳсулотлари, сабзавот ва мевалар бўлимларида харид қилинди.\nЯнги гипермаркетнинг кўриниши қандай – бизнинг галереяга қаранг:\nMagnum Cash&CarryбозорҚозоғистонЎзбекистончакана савдо тармоқлари


09:57 / 28.10.2016\nМазкур қарор Австарлиянинг Хобартида бўлиб ўтган Антарктиканинг денгиз жонли ресурсларини сақлаш комиссиясининг учрашувида қабул қилинди. Янги Зеландия ташқи ишлар вазири Мюррей Маккалининг сўзларига кўра, қўриқхона майдони 1,55 миллион квадрат километрдан ошади. Манбага кўра, ушбу зонада 35 йилга балиқ тутиш тақиқланади.\nКелишув 2017 йилнинг 1 декабрида кучга кириши режалаштирилмоқда.\nИюнь ойида палеонтологлар 50 миллион йил илгари Антарктика узра кичик аэроплан ҳажмидаги қушлар учганини аниқлашганди.\nАнтарктика денгиз қўриқхонаси Янги Зеландия ТИВ


Сирдарёлик ёш кинорежиссёр Ойбек Қаршибоев «Лоқайдлик» номли қисқа метражли фильм яратди.Фильм шу куннинг глобал мавзуси –коронавирус пандемияси тартиб-қоидаларига риоя қилмасликнинг аянчли оқибатларига бағишланган.\nКартина бош қаҳрамони — балоғатга етган ёш қиз. У атрофида ва бутун жаҳонда кезиб юрган, инсониятни чуқур ташвишга солган тождор вирусдан асралиш ўрнига, карантин юмшатилишини нотўғри тушуниб, белгиланган қоидаларни менсимаганлиги, лоқайдлиги туфайли умрининг айни баҳор палласида ҳаётдан кўз юмади. Ва фильмда эрта ўлим топган қиз мисолида коронавирус балоси ёшу кекса- барчага бирдек хатарли ёв эканлиги акс этади.\nБош қаҳрамон ролини ижро этган Иззатой Ўролова Гулистон туманидаги болалар рақс ансамбли раҳбари. У бунгача «Сирдарё наволари» ансамбли таркибида бир неча мамлакатларда бўлиб ўтган фестивалларда ўзбек миллий рақс санъатини намойиш ва тарғиб этишда иштирок этган.\n— Бир эпизодда менга нафас олиш аппаратини улашганда, гарчи бу бор-йўғи бу кинодаги роль бўлса-да, ўзимда қўрқув ҳис этдим,-дейди Иззатой Ўролова.- Ўйлайманки, фильмни кўрган томошабинларда ҳам ана шундай туйғу пайдо бўлади ва бу барчани каратин қоидаларига қатий риоя қилишга даъват этади, лоқайдликка йўл қўймасликка чақиради.\nФильм режиссёри Ойбек Қаршибоев Камолиддин Беҳзод номидаги Миллий рассомлик ва дизайн институтининг кино йўналишида таҳсил олган.Бир неча фильмларда иккинчи режиссёр сифатида тажриба орттирган. Айни пайтда Сирдарё вилояти телерадиокомпаниясининг «Сирдарё» телеканалида фаолият олиб бормоқда.\n«Лоқайдлик» фильми тез кунларда «Сирдарё» телеканали ва ижтимоий тармоқларда намойиш этилади.\nКиритилди: 15:05 23.09.2020. Ўқилди: 4063 марта. Фикрлар сони: 0 та.


ТАНАНГИЗ СУВСИЗЛАНМАСИН! | Суғдиёна биринчи аёллар электрон журнали\nЁз фаслида организм сувсизланмаслиги учун кунлик эҳтиёжни тўғри қондириб бориш лозим. Чунки иссиқда терлаш ва жисмоний ҳаракатлар натижасида танамиз кўп миқдорда суюқлик йўқотади. Шу боис қуйидаги тавсияларга амал қилган маъқул.\nФақат сув ичинг! Шарбат, компот, квас ва чой каби ичимликларнинг ҳеч бири организмни намлик билан тўлиқ таъминлай олмайди. Сут аралаштирилган ичимликларнинг эса сифати тез бузилади. Ширин чой ҳамда қаҳва таркибидаги ортиқча калориялар қонда қанд миқдорини ошириб юборгани боис фойдали ичимликлар сирасига киритилмайди. Яхшиси, газланмаган минерал сув ичинг.\nЧанқагандагина эмас... Сиз чанқоқ сезганингизда организм тана сувсизланганидан дарак бераётган бўлади. Маслаҳатимиз, бу даражагача етиб келманг. Кунни бир стакан (хона ҳароратидаги, лимон ёки асал қўшилган, қайнатилган) сув ичиш билан бошланг. БуÂÂ организмга қувват бахш этади. Шуни ҳам ёдда тутиш керакки, ортиқча вазн, қандли диабет ва буйрак касалликларидан азият чекадиганлар тана сувсизланиб қолишига йўл қўймасликлари лозим. Сувни бир кўтаришда ютманг!\nБир вақтнинг ўзида кўп миқдорда сув ичиш тавсия этилмайди. Сизга бир маслаҳат: суюқликни кам-камдан, тез-тез ичинг. Қоринни шишириб, буйраклар ва юрак қон-томирларга босим ўтказиш организмни толиқтиради. Унутмангки, катта ҳажмдаги суюқликни қайта ишлаш осон эмас. Туз қўшсангиз янада яхши\nТерлаганда организмдан натрий моддаси ҳам чиқиб кетади. Танадаги сув ва туз моддалари алмашинувини меъёрлаштириш учун бир литр ичимлик сувига бир чой қошиқ туз қўшиб ичинг. Сабзавот ва меваларни кўпроқ енг Суюқ таомларни истеъмол қилиш билан ҳам танани сувсизланишдан асраш мумкин. Шунингдек, бодринг, тарвуз, қовун, олма, шафтоли каби маҳсулотлар узоқ вақт ҳазм бўлади ва организмдаги намликни кўп муддат сақлаб тура олади. Дилноза тайёрладиTwitter НравитсяSocButtons v1.5


Ўрик ҳосили бўйича дунёда нечанчи ўриндамиз? | Azon.uz - Ахборот-таҳлилий портал\n1776 08:25 11.07.2020\nЎрик ўзбек халқи ҳаётида муҳим ўрин тутган мевалардан бири. Уруш ва қаҳатчилик йиллари одамларнинг тут ва ўрик пишиғини орзиқиб кутганлари бор гап. Ҳатто бу мева пишмасдан довуччалигидаёқ халқимизнинг оғзига тушади. Бундан бир неча йиллар илгари чет элда яшаган бир ватандошимиз Ўзбекистонни мақтаб: «Ўзбекистон фақат ўрик туршагини ўзи билан халқини боқа олади», деган эди. Менга ўша пайтда унинг гаплари озгина муболағага ўхшаб туюлган, буни ундаги Ватан соғинчига йўйган эдим.\nҲозирги кунда Ўзбекистоннинг ўрик етиштириш бўйича дунёда иккинчи ўриндалиги ватандошнинг гапларида ҳам жон борлигини кўрсатиб турибди.\nДунёда йилига 3 897 792 тонна ўрик ишлаб чиқарилади.\nТуркия дунёдаги энг катта ўрик ишлаб чиқарувчиси бўлиб, ишлаб чиқариш ҳажми йилига 730 минг тонна.\nЎзбекистон йилига 662,123 тонна билан иккинчи ўринда туради.\nЭрон Ислом Республикаси 306105 тонна, Испания 125335 тонна, Франция 110850 тонна, Италия 237021 тонна, Миср 102247 тонна, Украина 81290 тонна ўрик ишлаб чиқаради.\nШунингдек, Жазоир, Покистон, Хитой ва Япониялар ҳам бу мазали мевани етиштиришга муносиб ҳисса қўшишади.\nРоссия Федерацияси 65,841 тонна билан 16-ўринни эгаллайди.\nЎзбекистон дунё мевалар Махсус\nСаудия компанияси Ўзбекистонда арзон электр энергияси ишлаб чиқармоқчи\n564 09:08 25.01.2021\nСаудия Арабистони делегацияси Ўзбекистонда музокаралар ўтказади\n1296 14:26 23.01.2021\n280 06:30 21.01.2021\nТурсунали Акбаров: “Бунақа хабарлар жамоатчиликни чалғитиши мумкин”\n1226 15:00 19.01.2021\n1163 12:48 19.01.2021\n758 10:05 17.01.2021


Журнал "Экономический Вестник Узбекистана" » (O´zbek) Yengil sanoat korxonalarini klasterlashning muhimligi\nГлавная | Архив номеров | 2016 | № 1/2016 | (O´zbek) Yengil sanoat korxonalarini klasterlashning muhimligi\n(O´zbek) Yengil sanoat korxonalarini klasterlashning muhimligi\nЖаҳон тажрибаси кўрсатишича, хомашёни чуқур қайта ишлаш ҳисобига қўшимча қийматнинг сезиларли даражада ўсиши кузатилади, бу эса, аҳоли, корхоналар ва давлат даромадларининг ортиши, шунингдек, экспорт ҳажмининг юқори суръатларини ва импорт ҳажмлари қисқаришини таъминлаш имконини беради. Мамлакатимиз ҳукумати яқин келажакда пахта толасини қайта ишлаш ҳажмини жорий йилда 44 фоиздан 2020 йилда 70 фоизгача етказишни таъминлаш вазифасини қўйганлиги бежизга эмас. Бунинг натижасида тўқимачилик маҳсулоти экспорти 800 млндан 1,5 млрд долларга етади.\nҲақиқатан ҳам, хомашё экспортини камайтириб, тайёр маҳсулотлар сотиш тўқимачилик саноати даромадларини сезиларли даражада оширади. Ҳисоб-китоблар кўрсатишича, агар ички бозорда 1 кг. пахта толаси 1,4 долл. қийматга эга бўлса, трикотаж маҳсулотлари 5,4 ва тайёр маҳсулотлар ўртача 16 долл.ни ташкил қилади. Маҳаллий ишлаб чиқарувчиларга катта имтиёзлар яратиб берилган. Масалан, пахта толасини сотиб олишда жаҳон нархига нисбатан 15 фоизлик чегирма тақдим қилинади, улар МДҲ ва Европанинг йирик бозорларига чиқиш имконига эга.\nБу борада ҳукуматимиз тармоқ ривожланишига йўналтирилган фаол сиёсат олиб бормоқда. Бироқ, пахта толасини етарлича қайта ишлаш, газлама ва тикув маҳсулотлари ишлаб чиқаришнинг сўнгги поғоналаридаги паст даражадаги рақобатбардошлик имконияти билан боғлиқ қатор жиддий муаммолар мавжуд. Шу сабабли, экспортнинг асосий улуши – ҳамон пахта толаси ва йигирилган ипдан иборат бўлиши ташқи бозорга паст қўшимча қийматга эга маҳсулотлар чиқарилаётганини кўрсатади.\nЎзбекистонда тўқимачилик саноати муваффақиятли фаолият юритиши учун шиддат билан ўзгариб бораётган жаҳон бозорига мувофиқ ривожлантирилиши, гуруҳларга ажратилган субъектларнинг ўзаро ҳамкорлигига эришиш (корхоналар, институтлар, илмий-тадқиқот маркази кабилар) маълум ҳудудларда янги билим ва технологиялар, яъни саноат кластери яратилиши зарур.\nБугунги кунда мамлакатимизнинг автомобиль ва нефть-кимё саноатида кластерлар яратилган бўлиб, улар тармоқлар самарадорлиги ва рақобатбардошлиги ортишига катта таъсир кўрсатмоқда. Тугалланган технологик жараёнга мувофиқлашган ҳамда йирик рақобатбардош корхоналар тўқимачилик саноатида муваффақиятли кластер яратилишининг асоси бўлиши зарур. Шу асосда ихтисослашган элементларнинг таъминловчилари шаклланишига ва рақобатбардош ишлаб чиқаришнинг яхлит тизими яратилишига эришилади.\nКластер шакллантирилиши дастлабки шарт-шароитига, тўқимачилик корхоналари бирлашишининг асосий қоидаларига қуйидагилар киради:\n● минтақада ишлаб чиқариш қувватлари ва илмий тадқиқот, тажриба конструкторлик ишларини олиб бориш учун ташкилий тузилмалари мавжудлиги;\n● тўқимачилик соҳасида хусусий мулкнинг асосли тақсимоти ва ривожланиши, бошқарувда давлат мақсадлари моҳияти;\n● товар бозорлари ҳолати ва минтақаларда инфратузилма истиқболлари;\n● товар ва хизматлар ҳамда эркин капитал айланмаси ҳаракатини таъминловчи муассасалар;\n● тўқимачилик ва енгил саноатни хомашё, материал, асбоб-ускуналар билан таъминлаш бўйича бир-бирига яқин минтақа тармоқларининг имкониятлари;\n● тўқимачилик ва енгил саноатда кластерларни татбиқ этган мамлакатлар тажрибасини ўрганиш.\nТўқимачилик ва енгил саноатда кластерларни ривожлантиришнинг асосий мақсади – Ўзбекистонда ишлаб чиқариш рақобатбардошлигини ошириш, ички ва ташқи бозорни сақлаш ва кенгайтиришдан ҳамда аҳолининг бандлигини таъминлашдан иборат.\nҚуйидагилар тўқимачилик ва енгил саноатда кластерни яратишнинг асосий вазифалари саналади:\n● давлат буюртмалари бўйича махсус маҳсулотларда давлат иқтисодий хавфсизлигини таъминлаш ва газлама, кийим-кечак, оёқ кийимга эҳтиёжларни қондириш. Иқтисодий хавфсизлик талабларини тўлиқ қондириш учун 2000 йил даражасига нисбатан ишлаб чиқариш ҳажмларини кенгайтириш зарур: барча тур матоларни – 3–4 маротабага, трикотажни беш мартага, пайпоқ маҳсулотларини – 2,5 мартага, оёқ кийимини – 3-4 мартага кўпайтириш лозим;\n● мавжуд хомашё базасидан, тўқимачилик ва енгил саноат, шунингдек, ўзаро боғлиқ тармоқларнинг (машинасозлик, агросаноат мажмуи, кимё саноати) илмий-техник ҳамда ишлаб чиқариш имкониятларидан самарали фойдаланиш ва уни ривожлантириш;\n● кластерлар самарали фаолияти доимий ҳуқуқий асос билан таъминланади. Бу хўжалик фаолияти учун рухсатнома (лицензия) бериш тартибларини соддалаштириш, корхоналарни рўйхатдан ўтказиш ва маҳсулотларни сертификатлаш учун барқарор ҳуқуқий меъёрлар ҳамда қўшма ва хорижий корхоналар учун имтиёз ва бошқалар.\nТошкент вилояти республикамизнинг йирик саноат минтақаларидан бири саналади. Бу ерда жами саноат маҳсулотининг 20 фоизи, электроэнергиянинг 45 фоизи, кўмирнинг 98 фоизи, цементнинг 43 фоизи, металл прокатнинг 100 фоизи, рангли металлнинг асосий қисми тайёрланади. Мавжуд 87 та йирик корхонадан 51 тасида аҳоли истеъмол товарлари ишлаб чиқарилади. 2014 йилда 5,3 трлн сўмлик саноат маҳсулоти, 1,4 трлн сўмлик аҳоли истеъмол товарлари тайёрланиб, ишлаб чиқаришнинг умумий ҳажмида енгил саноат (13,6 %), озиқ-овқат (15,3 %), кимё саноати (12,7 %), қурилиш материаллари ишлаб чиқариш (7,9 %), машинасозлик ва металлсозлик (5,5 %) ва ёқилғи саноати (2,4 %)ни ташкил қилди.\nТошкент вилоятининг тўқимачилик ва енгил саноати мулкчиликнинг турли шаклларидаги 106 та корхонани ўзига бирлаштириб, 97,2 фоизини тикув-трикотаж ва ип йигириш ҳамда фақат 2,8 фоизини тўқимачилик корхоналари ташкил қилади. Бундай ҳолат толани қайта ишловчи корхоналарни вертикал интеграция тизимига бирлаштириб, кластер ташкил этишда муаммолар туғдиради, чунки толани қайта ишлашнинг турли босқичларидаги ишлаб чиқариш қувватлари ўртасидаги номувофиқлик бартараф қилинмаган. Маҳсулотни чуқур технологик тарзда қайта ишлашни таъминлаш учун ип йигириш, тайёр газламалар тайёрловчи тўқувчилик, газламага ишлов бериш, тикувчилик корхоналарини яратиш зарур.\nБундан ташқари, тўқимачилик корхоналари самарали кластерини яратиш учун «хомашё – тайёр маҳсулот» ишлаб чиқаришни таъминловчи вертикал-яхлит корпорация ташкил этилиши зарур. Бу ерда тўқимачилик корхоналарининг кучли инфратузилмаси мавжудлиги кластернинг самарали ишлашини таъминланиши мумкин.\nКластернинг муваффақиятли ишлаши учун вилоятдаги мавжуд тўқимачилик корхоналаридан ташкилотчилик ролини бажарувчи йирик рақобатбардошларини танлаб олиш ва ишлаб чиқаришнинг яхлит тизимини шакллантириш лозим. Тўқимачилик саноатида ишлов беришнинг икки босқичдан иборат жараёнини қамраб олувчи, ип йигириш (йигириш-тўқувчилик), тўқувчилик ва пардозлаш (пардозлаш-тўқувчиликка) ажратиш мумкин. Бундан ташқари, ишлов беришнинг барча босқичлари (ип йигириш, тўқувчилик ва пардозлаш)ни қамраб олувчи бирлашмани ташкил этиш мумкин. Бундай бирлашмалар тўлиқ якуний мажмуали комбинат ҳисобланади.\nБирлашмага кирувчи ип йигириш, тўқувчилик ва пардозлаш фабрикалари тузилмалари ишлаб чиқариш бирликлари сифатида бошқа тузилмалардан фарқ қилади. Шунинг учун бирлаштириш даражаси унинг тузилмасини белгиловчи муҳим омил саналади. Яъни, ишлаб чиқариш тузилмасига турли омиллар: ишлаб чиқаришнинг ташкилий тури, техник ривожланиш, мавжуд техник ва технологик даража, ишлаб чиқариладиган маҳсулотлар тури, ишлаб чиқариш кўлами кабилар таъсир қилади.


"Эй ҳукумат, халққа ёрдам керак!"\nSizdan Telegram” лойиҳасида Сиздан келаётган хабарлар, фото ва видеолар ўрин олади. Telegram, WhatsApp тармоғидаги рақамларимиз: +420 724 971 539; +420 724 740 755. Электрон почтамиз: ozodlikmail@gmail.com 60 йилдан зиёд вақт мобайнида холис журналистика андозалари асосида фаолият юритаётган Озодлик радиоси, агар истагингиз, шахсингиз сир қолишини кафолатлайди. ************************************************************************************************************** Муҳим эслатма: “Sizdan Telegram” лойиҳасида бериладиган маълумотлар учун Озодлик таҳририяти масъул эмас!\nКасбийлик муштарий у яшаётган Талишбе қишлоғида мавжуд ижтимоий муаммолардан шикоят қилди:\n"Мен Қашқадарё вилояти Касби туманидаги Талишбе қишлоғидан ёзмоқдаман.\nЭй ҳукумат, бизнинг қишлоғимизда яшаётган халққа ёрдам керак. Свет кунига фақат 5-6 соатга берилади. Қолган пайт светсиз ўтирибмиз. Ахир, ёш боласи бор оилалар бор-ку. Қишда умуман яшаб бўлмайди… Бир пиёла чой ҳам ичиб бўлмайди. Кечқурунлари "овқатланамиз", дейшимиз билан свет ўчиб қолади.\nШунингдек, ҳар бир хонадонга энг камида 1 миллиондан "қарзингиз бор", деб келади. Ёнмаган светга қанақасига қарздорлик бўлади? Оддий халқ бунча пулни тўлашга қурби етмайди. Имконияти йўқ-ку, ахир.\nҲокимиятда ўтирган акаларимиздан илтимос қиламан, бизнинг қишлоғимизга келиб, бизга ҳам имконият яратиб беринг.\nОддий халқ свет йўқлиги туфайли ҳақиқатан жуда қийналиб кетди. Бизнинг қишлоғимизда "мана-ман" дейдиган эркак йўқ. Чиқиб катталарга айтишга қўрқишади. Бунинг олдини олишни ва қишлоғимизга назар ташлашни Бош вазир Мирзиёевдан илтимос қиламан.\nШунингдек, кўчаларимизга асфальт ётқизиб беришингизни илтимос қилиб сўрайман. Йўлларимизга столбалар ўрнатиб, свет билан таъминлаб беринг, илтимос сиздан.\nМайли, энг асосийси свет ўчмаса бўлди. Газни айтмасак ҳам бўлади. Газни ёқмасдан, "қарздорлик" деб келди. Ҳар бир оилага 1-2 миллион сўм қарз ёзиб кетишди. Тўлашга қурби етганлар - тўлади, тўлашга имконияти бўлмаганлар эса қарздор бўлиб қолди. Мен ҳам қарздор бўлиб қолдим. Газга тўла олмадим етишмовчилик туфайли. Айни пайтда газ трубалари ҳам қолмади.\nБироқ, газ ўзимиздан чиқадиган жаннат-маконку ахир. Юртимиздан чиқса-да, бизга етиб келмаса…\nТуманимизнинг катталари қаерга қарашмоқда, билмайман… Ҳаммаси ўз тинчлигини ўйлайди. Биров билан умуман иши йўқ. Бизлар кимдан каммиз? Бизга ҳам шароит яратиб беришингизни илтимос қиламан. Шаҳардан меҳмонга келган қариндошлар "чўлда яшаябсиларми", деб кулишади.\nСизларни ҳам безовта қилмас эдим… Аммо, мажбур бўлганимдан ёзмоқдаман. Талишбе қишлоғимизга келиб, оддий халқ билан суҳбат килсангиз, барча айтилган гаплар рост эканини билиб оласиз".\n"Президентликка номзодлар ҳар ойда бир келиб турганда, туманимизда барча камчиликлар ҳал бўларди"\nХоразмлик муштарий президентликка номзодларнинг ташрифи туфайли Шовот туманида барча идоралар таъмирлаш ишларига жалб этилганини билдирди:\n“Президентликка номзодлар ҳар ойда бир келиб турганда, туманимизда барча камчиликлар ҳал бўларди”\n"Хоразм вилоятидаги Шовот тумани президентликка номзодларни кутмоқда. Сайловчилар билан учрашув бўлиб ўтар экан. Тумандаги барча идоралар 15 кундан буён кўчаларда таъмирлаш ишларини олиб бормоқда.\nУлар агар ҳар ойда келиб турганда, туманимизда барча камчиликлар ҳал бўлар эди".\nАвтомобилларга "чёткий" номер олиш нархлари маълум бўлди\nОзодлик тингловчиси Ўзбекистонда автомашиналар учун чекланган давлат рақамлари сотувга чиқганини билдирди.\n1. Биринчи тоифадиги "Платина" номерларнинг (яъни 001, 005, 007, 500, 700, 555, 777) нархи 29 миллион 955 минг сўм қилиб белгиланган.\n2. Иккинчи тоифадиги "Олтин" номерлар (яъни 002, 003, 004, 005, 006, 007, 008, 009, 100, 200, 300, 400, 500, 600, 700, 800, 900, 111, 222, 333, 444, 666, 888, 999) 14 миллион 977 минг 500 сўм қилиб белгиланган.\n3. Учинчи тоифадиги "Кумуш" номерлар (яъни 010, 020, 030... 077, 101, 202, 303... 707, 770) 7 миллион 488 минг 750 сўм қилиб белгиланган.\n4. Тўртинчи тоифадиги "Бронза" номерлар (яъни 011, 022, 033, 044, 055, 066, 088, 099, 110, 220... 550... 701, 702, 703, 704, 705... 727, 737, 747... 797) 2 миллион 995 минг 500 сўм қилиб белгиланган.\nАсфальт ётқизишнинг ўзбекча усули..ми?\nОзодлик муштарийси Сурхондарё вилоятида йўлларга асфальт ётқизилаётгани акс эттирилган фотосуратларни йўллади. У йўл таъмирлаш ишлари сифатсиз тарзда амалга оширилаётганидан шикоят қилди.


Ўзбекистон 27 давлатга визани бекор қилади - BBC O'zbek\nЎзбекистон президенти Шавкат Мирзиёев имзо чеккан фармон сайёҳликни ривожлантириш ва мамлакатга кўпроқ меҳмонларни жалб этишни кўзда тутади.\nКеласи йил 1 апрелидан эътиборан 27 давлат фуқаролари Ўзбекистонга бир ой муддатга визасиз кела оладилар.\nБу давлатлар: Австралия, Австрия, Буюк Британия, Германия, Дания, Испания, Италия, Канада, Люксембург, Нидерландия, Корея Республикаси, Сингапур, Финляндия, Швейцария ва Япония.\nШунингдек, Бельгия, Индонезия, Хитой, Малайзия, АҚШ, Франция, Въетнам, Исроил, Польша, Венгрия, Португалия ва Чехия фуқаролари агар 55 ёшга тўлган бўлишса, виза олмасдан Ўзбекистонга сафар қила олишади.\nУлар Ўзбекистонга кираётганда 50 АҚШ доллари ҳисобида давлат божи тўлайдилар холос.\nЎтган 2 декабрда имзо чекилган фармонга биноан, виза олиши керак бўлган бошқа давлат фуқаролари учун ҳам жараён анча осонлаштирилган.\nХусусан, барча учун ягона 30 кунлик виза жорий этилади.\nТранзит виза бериш амалиётлари соддалаштирилади. Хорижий мутахассисларнинг Ўзбекистонда ишлаш рухсатномаси олиши ҳам енгиллаштирилади.\nАйни дамда, нафақат Тошкент, балки Самарқанд, Бухоро ва Урганч шаҳарларидаги халқаро аэропортларда ҳам йўловчиларнинг чегара ва божхонадан ўтиш ҳамда юкларни олиш жараёнлари осонлаштирилади.\nЎзбекистон тарихий шаҳарлар ва қадимий обидаларга бой мамлакат. Шунингдек, транпсорт тизими ҳам яхши шаклланган.\nЛекин қоғозбозлик ва виза ҳамда транзит виза олиш қийинлиги, божхоналардаги ақл бовар қилмас шартлар боис Ўзбекистон катта сонда сайёҳларни тортишга анча қийналган.\nМинтақада бошқа давлатларга чет эллик сайёҳларнинг кириб-чиқишлари анчадан бери осонлаштирилган.\nҚатор Ғарб давлатлари фуқаролари Қирғизистонга 3 ойгача визасиз сафар қилишлари мумкин.\nҚозоғистон ҳам аксар Ғарб ва ривожланган Осиё мамлакатлари учун сайёҳлик визаларини бекор қилганига бир йилдан ошмоқда.\nАйни дамда, қўшни тожикистонликлар ҳам Ўзбекистон билан ўртадаги виза тизими бекор бўлишидан умидворлар. Ҳозирча Тожикистон учун виза тартиби фақат енгиллаштирилиши мумкинлиги ҳақида хабарлар чиққан, холос.\nТуркия ҳам Ўзбекистон фуқароларидан виза талаб қилмайди, бироқ Ўзбекистон Туркияликлар учун визани бекор қилмаган.\nСўнгги ўзгаришлар манзарасида эса Ўзбекистон балки Туркия ватандошлари учун виза талабини бекор қилиши мумкин, деган хабарлар чиққанди.


20:10 / 23.01.2020\nKun.uz мухбирлари бир ойдан ошиқроқ вақт давомида хизмат сафари билан Россияда бўлиб қайтди. Бу сафар билан боғлиқ навбатдаги мақолада рус полицияси марказий осиёликларга алоҳида шубҳа билан қараши ҳақида сўз боради.\nРоссия томон поездда йўлга чиқдик. Биринчи бориб тушган жойимиз Қозон вокзали бўлди. Вокзалда рўй берган биринчи таассуротимиз ҳақида эса аввалги видеоматериалимизда тўхталиб ўтган эдик.\nМосквага етиб келгач, вокзалдан чиқишимизда бизни полиция ходими тўхтатди ва ҳужжатларимизни текширишини айтди. Ҳужжатларимизни кўриб, қўлидаги аппаратига нималарнидир қайд этиб қўйди.\nПолиция ходимига, албатта, нима учун келганингиз ва Москвада нима қилишингизни айтишингиз керак. Аммо билишимизча, сизни бундай тўхтатиб, сўроқ қилиш Россия қонунчилигида йўқ. Шубҳасиз, марказий осиёликларга хос ташқи кўринишимиз ва қўлимиздаги юклар полиция ходимининг эътиборини тортган.\nБир неча кун ўтиб, сайлов жараёнини ёритиш мақсадида Ўзбекистон Республикаси элчихонасида бўлдик. Элчихонага бориш йўлида эса Қозон вакзалидаги ҳолатга ўхшаш воқеа содир бўлди. Рус полициясининг элчихонамизга «алоҳида эътибор» беришини кўрдик. Чунки элчихонага бориш йўлларида улар «ўз хизмат вазифалари»ни бажарар экан. Элчихонамизга келаётган фуқароларимизни тўхтатиб, ҳужжатларини бирма-бир текширишади.\nТабиийки, элчихонага бирон-бир ҳужжатида муаммоси бор фуқаролар тез-тез мурожаат қилиб туради. Буни рус полицияси ҳам яхши билгани сабаб шу атрофдаги йўлларда туришади. Қизиғи шундаки, элчихонага келаётган фуқароларимиз тилни яхши билмаса ёки ҳужжатида қандайдир камчилик топиладиган бўлса, полиция ходими баъзи ҳолларда уни олиб кетади.\nЭлчихонадан қайтиб чиқиб, манзилимиз томон кетаётганимизда шу кўчада полиция ходимларига дуч келдик. Яхшиямки, ҳужжатларимиз жойида. Акси бўлганда, биз ҳам ё жаримага тортилардик, ё депорт қилинишимиз мумкин эди.\nҚисқача айтганда, Россия пойтахтида вокзалдан чиқишингиз билан сизни қучоқ очиб Москва эмас, полиция ходими кутиб олади. Бундан эса ажабланманг. Чунки бу ҳолат келгусида сиз билан тез-тез такрорланиб туриши мумкин.\nЭлчихонамизга боришда эса йўлларда эҳтиёт бўлинг, айниқса ҳужжат масаласида муаммонгиз бўлса. Иккинчидан, агар рус тилини билмасангиз, ёлғиз боришни маслаҳат бермаймиз. Тилни биладиган бирор яқинингиз ёки танишингиз билан борганингиз маъқул.\nЧунки сиз – марказий осиёликсиз.\nРаҳматилла Исроилов, Kun.uz мухбири\n22:20 / 20.02.2020\nПутин Медведев билан «тандем» сақланиб қолишини маълум қилди\nТуркия Идлиб бўйича Россия билан олиб борилаётган музокаралардан қониқиш ҳосил қилмади


Илм ва тадқиқот » Новости Узбекистана сегодня: nuz.uz\nНовости Узбекистана → Фан ва технология → Илм ва тадқиқот\n28-12-2017 11:49 0 450 Рейтинг1 Чоп этиш\nТошкент тиббиёт академиясида фақатгина 2016 йилнинг ўзида умумий қиймати 1 млрд. 956 млн. 841 минг сўм миқдоридаги давлат илмий техника дастурлари доирасида 19 та лойиҳа бўйича илмий тадқиқот ишлари олиб борилди, дея хабар бермоқда фан ва технология сайити Бундан ташқари, соҳа буюртмалари ҳисобдан 825 млн. 764 минг сўмлик илмий тадқиқот ишлари амалга оширилди. Академияда фаолият юритаётган Олий таълим муассасалариаро илмий лабораториясида Соғлиқни сақлаш вазирлиги ва илмий марказларнинг буюртмалари амалга оширилиб келинмоқда.\n•\tилмий тадқиқот ишларининг қамрови ва кўламини кенгайтириш;\n•\tолий таълим муассасалариаро тиббий молекуляр генетик илмий лабораторияини жиҳозлаш ва уни тўлақонли ишлашини таъминлаш;


ФИТР САДАҚАСИ ҚАНДАЙ АДО ҚИЛИНАДИ?\nСАВОЛ: Фитр садақаси қандай адо қилинади?\nФитр садақаси – фақирларга ғамхўрлик, уларга ҳайит кунини хурсандчилик билан ўтказишлари учун кўмакдир. Уни берганлар учун эса – Рамазонда йўл қўйилган баъзи камчиликларга каффоратдир. Ибн Аббос разияллоҳу анҳу айтадилар: “Расулуллоҳ саллаллоҳу алайҳи васаллам фитр садақасини рўзадорга беҳуда ишлар ва ёмон сўзлардан покланиш бўлиши ҳамда мискинлар учун егулик бўлиши учун буюрдилар” (Абу Довуд ривоятлари).\nФитр садақаси нисоб миқдоридаги мол-мулкка эга ҳур ва мусулмон бўлган кишилар ҳайит тонгида адо этишлари вожибдир. Ана шу миқдордаги мулкка эга киши фитр садақасини ўзи ва ёш болаларидан бериши вожиб. Балоғатга етган фарзандлари ва хотини учун фитр садақа бериши вожиб эмас. Агар балоғатга етган фарзандлари ва аёли учун, улар айтишмаса ҳам, фитр садақасини берса, улар зиммасидан фитр садақаси соқит бўлади.\nИбн Умар разияллоҳу анҳу айтадилар: “Расулуллоҳ саллаллоҳу алайҳи васаллам фитр садақасини одамлар намозга чиқмасдан олдин беришни буюрдилар”.\nАммо бу вақтдан олдин, масалан, Рамазон кириши билан берса ҳам бўлади. Лекин намозга чиқишдан олдин бериш мустаҳабдир. Фитр садақаси вожиб бўлиб, уни беролмай қолган киши зиммасидан соқит бўлмайди.\nФитр садақаси: буғдой, буғдой уни ёки ёрмасидан ё майиздан ёки хурмо ё арпадан берилади. Буғдой ё унинг уни ёки ёрмасидан ва майиздан ярим соъ (тахминан 2 кг.), арпа ва хурмодан бир соъ (4кг)дир. Мазкур нарсаларнинг бирортасининг қийматини ҳам берса бўлади.\n(“Ҳидоя”, “Ал-Мухтор”, “Мухтасарул виқоя”, “Фатҳу бобил иноя”, “Ал-мухтасар фил фиқҳил ҳанафий”).\nКиритилган вақти: 12/04/2021 10:43; Кўрилганлиги: 80\nМатериал манзили: https://www.savad-ul-azam.uz/islam/fatwah/fitr-sadaqasi-qanday-ado-qilinadi\nЧоп этилган вақт: 02/12/2021 20:18


«МЮ» Роналдунинг трансферини тасдиқлади\nКриштиану Роналду «Ювентус»дан «Манчестер Юнайтед»га қайтди.\nИнглиз клуби 36 ёшли форвард трансфери борасида келишувга эришилгани ҳақида эълон қилди.\nБундан олдинги хабарларда Криштиану «Ман Юнайтед» билан икки йиллик шартнома имзолаши ва унинг йиллик маоши миқдори 25 миллион фунтни ташкил этиши айтилганди. Трансфер қиймати 25 миллион еврога баҳоланган, манчестерликлар бу суммани иккига бўлиб тўлашади.\nФутболчи учун аввалига «Манчестер Сити» асосий даъвогар бўлган, аммо футболчи собиқ жамоасидан таклиф борлигини билгач, бу клуб билан музокараларни тўхтатишга қарор қилган.\nМаълумот учун, Роналду аввал ҳам 2003 йилдан 2009 йилга қадар «Манчестер Юнайтед» сафида тўп сурган. У ердан «Реал»га ўтган (2009-2018), кейин – «Ювентус»га.\n«МЮ» сафида Криштиану уч марта Англия чемпиони бўлган, икки марта – Англия лигаси кубогини, бир марта мамлакат Кубогини қўлга киритган.\n2008 йилда португалиялик футболчи «Юнайтед» билан Чемпионлар лигаси ва клублар ўртасидаги жаҳон чемпионатида ғолиб чиққан.


БАҚЛАЖОН ⋆ WWW.SAVOL-JAVOB.COM\nБақлажон таркибида калий тузлари кўп бўлганлиги учун инсон танасидаги ортиқча суюқликни ҳайдаш, қон таркибида мавжуд бўлган холестеринни камайтириш хусусиятига эга. Паришонхотирликка, жигар, буйрак, меъда-ичак хасталикларига, бод, подагра, бўғин қуруқлашиши, туз йиғилиши каби касалликларни даволашда жуда яхши фойда қилади.\nБеш-олти дона ўртача пиёзни тўғраб, беш дона картошка, ўн дона бақлажонни тўртга бўлиб тўғраб ёғда қовурилади ва устига бир пиёла қайноқ сув қуйиб ярим соат димлаб еб турилса, фаромушлик, паришонхотирлик дардига шифо бўлади.\nТовуқ гўшти ва пиёзни майда тўғраб, гуруч билан ичи ўйиб олинган бақлажон тўлдирилади. Қозонга писта ёғидан бир чўмич солиб, беш дона пиёзни булғор қалампири билан қовурилади. Икки дона олманинг пўстини арчиб тўрт бўлакка бўлиб, ичи тозаланади. Икки дона турп, бир дона саримсоқни ҳам тозалаб қовурманинг устига солинади. Кейин бир литр қайноқ сув қуйиб паст оловда ярим соат қайнатилгач, ичи тўлдирилган бақлажонларни қозонга солиб димлаб пиширилади. Бу таом инсон танасидаги кераксиз суюқликни ҳайдайди, шишларни қайтаради.\nЕтти дона ўртача пиёз юпқа қилиб тўғралади. Уч дона сабзи қирғичдан ўтказилади. Бир донадан қизил лавлаги ва картошкани қирғичдан ўтказиб аралаштирилади. Тўрт дона тухум, беш қошиқ нўхат уни билан аралаштирилади ва ичи тозаланган бақлажонга тўлдирилиб, таъбга кўра мурч, зира, туз солинади. Мантиқозонда пиширилади. Бу таомни тез-тез еб турилса, подагра касаллигига, бўғинлар орасига йиғилган тузларни тозалашга ёрдам беради.\nОлти дона қизил сабзи қирғичдан ўтказилади. Тўрт дона тухум билан гречка аралаштирилади. Туз, зира, ҳар хил кўкатларни майда тўғраб аралаштирилади ва масаллиқлар усти ярим соат ёпиб қўйилади. Кейин бақлажоннинг ичини тозалаб, унга тиқилади ва манти қозонда димлаб пиширилади. Бу таом сурункали қабзиятга шифо бўлади.\nБақлажонни тўртга бўлиб, тузлироқ сувда қайнатиб пишириб олинади. Товоққа сўзиб чакки, қатиқ ёки қаймоқ билан еб турилса, қорин дам бўлишига фойда қилади.\nКичик бақлажонларни бўлакчаларга бўлиб қиём тайёрлаб еб турилса, эслаш қобилиятини тиклайди.


Боши берк кўчадаги деизм ва атеизм (6-қисм) | Azon.uz - Ахборот-таҳлилий портал\nБоши берк кўчадаги деизм ва атеизм (6-қисм)\n2282 22:15 01.02.2021\nЦицероннинг ҳаёти ва асосий қарашлари (эрамиздан аввалги 106-43 йиллар)\nМарк Туллий Цицерон... Римлик сиёсатчи, давлат арбоби, нотиқ ва ёзувчи. Ҳуқуқ, адабиёт ва фалсафа билан шуғулланди. Муваффақиятли ҳуқуқшунос ва истеъдодли нотиқ сифатида донг таратди. Унинг 88 нутқидан 58 таси замонамизгача етиб келган. Нутқлари, фалсафа ва ҳуқуқ мавзусидаги асарлари лотин адабиётининг шоҳ асарлари ҳисобланади.\nЦицерон Аллоҳга бўлган ишонч ҳар бир инсонда фитрий эканлиги ҳақида сўз юртиб, шундай дейди:\n“Худо ҳақидаги фикр инсонларда фитрий ўлароқ мавжуд. Барча ибтидоий қавмларнинг ҳам Худо ҳақида ўзларига хос фикрлари бўлган. Худо тўғрисидаги фикрнинг догма сифатида инсон руҳида мавжудлиги Худонинг борлигига етарли далил саналиши зарур. Чунки Худо ҳақидаги фикрни яратилишдаёқ инсоннинг руҳига жойлаштирган Худонинг ўзидир. Баъзилар коинотни тасадиф маҳсули деб аташади. Бундай бўлиши асло мумкин эмас. Мен коинот тугул ҳатто кичкинагина қўнғизнинг ҳам тасодиф туфайли пайдо бўлишига ишонмайман. Агар тасодиф коинотни ташкил этган зарраларга эга бўлса, нима учун бугун шаҳарлар ва уйларни вужудга келтирмаяпти?”\nЦицерон ҳақидаги сўзларимизни инсонларнинг бахти учун у айтган қуйидаги уч фикр билан якунласак:\n“Ҳаёт чўққиси сари кўтарилаётганингизда учраган кишиларга яхши муомала қилинг, чунки чўққидан тушаётганда ҳам уларга дуч келасиз”.\n“Тушуниш, англаб етиш ва ақл донишманд инсонларда мужассам бўлади. Донишмандлар бўлмаса, давлат ҳам бўлмайди”.\n“Инсон қанчалик юксакларга чиқса, кўнгли шунчалик пастга тушмоғи керак”.\nАврелий Августиннинг ҳаёти ва асосий қарашлари (354-430 йиллар)\nФайласуф, ёзувчи ва мутафаккир. 354 йилда ҳозирги Жазоирнинг Суқ-Ахрас шаҳри ўрнида бўлган Тагастда мажусий ота ва насроний онанинг фарзанди ўлароқ дунёга келди. Афлотун, Арасту ва ҳаворий Павелнинг қарашларидан таъсирланди.\nАврелий Августин илоҳиётшунос бўлиш баробарида Ғарб дунёсида донғи чиққан ва кучли таъсирга эга файласуф ҳамдир. Инсоннинг ўзини таниши ва бу борада изланишлар олиб боришига катта аҳамият қаратган. У ҳақиқат инсоннинг ичида бўлиши ҳақидаги фикрни илгари сурган. Августиннинг назарида ҳақиқат – бу Худо. Бошқача айтганда, инсоннинг ўзи Худода, буни тушунишга уриниш эса фалсафадир. Демак, фалсафа инсоннинг ўзи ҳақидаги изланишларидир.\n“Тангри давлати”, “Эътирофлар” ва “Мактублар” Августиннинг асосий асарлари ҳисобланади.\nНасроний дунёсининг машҳур файласуфи шубҳадан келиб чиққан ҳолда Худони топиш мумкинлигини айтади: “Инсоннинг шубҳаланиши ва ўзининг мавжудлигини тушуниши Худонинг борлигини кўрсатади. Зеро, шубҳаланиш учун бизда ҳақиқат бўйича баъзи ўлчовлар бўлиши зарур. Ҳақиқат ўлчови шубҳа майдонимиз бўлмиш ташқи дунёдан келмаслигига кўра, бошқа манбадан келади, бу манба – Худодир. Худони танисанг, барча ашёларнинг ҳақиқатидан воқиф бўласан. Бироқ дунё ҳаётида Худони тўлиқ билишнинг имкони йўқ. Ибодатлар ва диний ҳаёт бу йўлдаги басиратимизни орттиради”.\nРене Декартнинг ҳаёти ва асосий қарашлари (1596-1650 йиллар)\nФрацуз математиги ва файласуфи, Ғарбнинг энг муҳим мутафаккирларидан бири. Модерн фалсафани Декарт бошлаб берган деб ҳисобланади. У 1596 йилда Франциянинг Лаэ шаҳрида туғилган.\n“Фикрлаяпман, демак, мавжудман”, деган Декарт инсоннинг фикрловчи мавжудот эканлигидан келиб чиқиб, қусурсиз бир зот (Худо) мавжуд деган хулосага келган эди. “Метод ҳақида мулоҳазалар” (1637), “Метафизик тушунчалар” (1644) ва “Фалсафанинг асослари” (1644) унинг асосий асарлари ҳисобланади.\n“Ҳеч кимга фойдаси тегмаслик буткул қадрсиз бўлиш демакдир” дея фикр билдирган Декартнинг модерн фалсафа ва илм-фанга ҳиссаси катта бўлди. Келинг, энди унинг мавзумизга алоқадор онтологик, психологик ва классик далилларини кўриб чиқайлик.\nДекартнинг “Мулоҳазалар” (Meditions) асари (Бешинчи мулоҳаза)даги далилни қуйидагича ифодалаш мумкин:\n(1) Зеҳнимда Тангри, яъни энг олий камолотга эга зот ҳақида фикр мавжуд.\n(2) Мукаммаллик васфларининг биридан маҳрумлик энг олий камолотга эга эмаслик демакдир.\n(3) Тангрининг, яъни энг олий камолотга эга зотнинг мукаммаллик васфларидан биридан маҳрумлигини ўйлаш зиддиятни келтириб чиқаради.\n(4) Мавжудлик – мукаммаллик васфларидан бири.\nУндай бўлса, (5) мавжудликдан маҳрумлик мукаммалликдан маҳрумлик демакдир.\nУндай бўлса, (6) энг мукаммал зот бўлмиш Тангрининг мавжудликдан маҳрумлигини ўйлаш зиддиятни келтириб чиқаради.\nУндай бўлса, (7) Тангрининг бор бўлиши Тангри тушунчасининг ажралмас қисмидир.\nУндай бўлса, (8) Тангри чин маънода мавжуд.\nОнтологик далилга танқидлар ва жавоблар\nХудонинг энг мукаммал зот эканлиги ҳақидаги ишончнинг манбаси бўлмиш онтологик далилнинг тарихий илдизларини ислом фалсафасига қадар тақаш мумкин бўлса-да, бу далилни фалсафага олиб кирган Ансельм (1033-1109) ҳисобланади.\nДекарт бу далилга нисатан танқидларга жавоб берар экан, қуйидаги фикрларни келтирган эди:\n“Тангрининг йўқлигини ўйлаш мантиққа зид, чунки унинг борлиги зарурийдир”.\n“Тангрининг борлиги менинг У ҳақда ўйлашимга боғлиқ эмас. У бор бўлгани учун мен У ҳақда ўйлаяпман. Бошқача айтганда, мен унинг борлигини топаман”.\n“Тангрининг борлигини топаман. Тангрининг борлиги ҳақида ўйлаяпман, демак, Тангри бор дея олмаймиз. Тангри бор, шу сабабли У тўғрисида ўйлаяпман, дейишимиз керак. Биз Тангри ҳақида ўйламасак-да, У мавжуд”.\n“Агар Худонинг борлиги шунчалар очиқ-ойдин экан, нега бу ҳар доим баҳс-мунозаралар мавзуси бўлиб келган?” деган саволга Декарт шундай жавоб қайтарган: “Баъзи ҳақиқатлар ҳамма ҳам фаҳмлай оладиган даражада очиқ ва равшан эмас. Баъзилари устида жиддий бош қотиришга тўғри келади. Агар ақлимизнинг кучи чегарасиз бўлганида, ҳамма нарса, жумладан, Тангри ҳам очиқ-ойдин билинар эди. Лекин ақлимизнинг кучи чекланган, шу сабабли чексизни тушуниш учун чуқурроқ ўйлаб кўриш даркор. Пифагор теоремаси ҳам очиқ-равшан, лекин уни тушуниш учун диққат билан фикр юритиш зарур”.\n(давоми бор) (1-қисм) (2-қисм) (3-қисм) (4-қисм) (5-қисм) (6-қисм)\nМахсус Атеист Деизм\n266 23:45 25.05.2022\n177 23:25 25.05.2022\n307 22:50 25.05.2022\n251 22:30 25.05.2022\n113 21:50 25.05.2022\n374 21:10 25.05.2022


Apple янги iPhone 13 сериясига Android тизимида оммалашган функцияни қўшмоқчи - Terabayt.Uz\nApple смартфонлари бир неча йиллардан бери Always On Display функциясига эга эмас эди. Марк Гурманнинг Bloomberg'га берган маълумотига кўра, кейинги авлод iPhone'ларига Always On Display функцияси қўшилади. Ушбу функция iPhone'ларда экран ўчиқ бўлган пайт, сана, вақт, билдиришномларни кўрсатади.\nШунингдек, Гурман янги авлод iPhone'лари кичик тирқишли дисплейга эга бўлиб, 120Hz экран янгиланиш частотасини қўллаб-қувватлаши мумкинлигини айтиб ўтди. Бироқ 120Hz экран янгиланиш частотаси фақат iPhone 13 Pro моделларида бўлиши эҳтимоли мавжуд. iPhone 13 серияси Apple Bionic А15 чипсети ҳамда такомиллашган видео ёзув имкониятига эга бўлади.\nЎҚИНГ: Bloomberg: Apple янги iPhone'лардан 90 милион дона ишлаб чиқаради\n#Always On Display #Android #Apple #Apple iPhone 13


Кўпкари бўйича жаҳон чемпионатида Ўзбекистон жамоаси яна мағлубиятга учради\n15 декабр 2019, Тошкент вақти: 23:45\nОстонада кўпкари бўйича жаҳон чемпионатининг очилиш маросими.\nЎзбекистон жамоаси Қозоғистон пойтахти Остонада кўпкари бўйича ўтаётган жаҳон чемпионатида Қирғизистон жамоасига 11:2 ҳисобида мағлуб бўлди.\nЧемпионат бошланган 21 август куни ўзбекистонлик чавандозлар Тожикистон жамоаси билан майдонга тушган эди. Бу ўйинда ҳам Ўзбекистон жамоаси 3:1 ҳисобида ютқизган.\nЭртага Ўзбекистон жамоаси Монголия чавандозлари билан мусобақалашади. 24 август куни Ўзбекистон АҚШ, 25 августда эса Туркия жамоаси билан майдонга тушади.\nЖаҳон чемпионатида 12 давлат – Ўзбекистон, Қирғизистон, АҚШ, Туркия,Тожикистон, Монголия, Озарбайжон, Россия, Венгрия, Хитой, Афғонистон ва Қозоғистон терма жамоалар иштирок этмоқда.\nЎзбекистон Қирғизистон, АҚШ, Туркия,Тожикистон, Монголия билан бир қаторда А гуруҳига киритилган. Ўзбекистон А гуруҳида етарли даражада ғалаба қозона олса ярим финалга йўлланма олади.


Саакашвили иккиланиб қолди: борсамми ё бормасамми?\n01.04.2019 12:05 0 256\nУкраинадаги президент сайловининг биринчи тури дастлабки натижалари Грузия давлати ва Одесса (Украина) собиқ губернатори Михаил Саакашвилининг режаларига ўзгартириш киритиб юборди. Гап шундаки, сиёсатчи яқинда сайловнинг эртасига, яъни 1 апрелда куни Украинага учаётганини билдириб, гапининг тасдиғи тариқасида самолёт чиптасини кўрсатган эди.\nБироқ сафар амалга ошмайдиган кўринади. Чунки, Украинанинг амалдаги раҳбари Пётр Порошенко катта эҳтимол билан сайловнинг иккинчи турида қатнашадиган бўлиб турибди. Саакашивили эса икки йил аввал айнан Порошенконинг фармонига билан Украина фуқаролигидан маҳрум қилиниб, мамлакатдан чиқариб юборилганди. «Мен Порошенко икки турига ўтмаган тақдирдагина Украина бормоқчи эдим, афтидан бунақа бўлмайди, чоғи. Агар иккинчи турга у эмас, Юлия Тимошенко ўтганида эди, оёғимни қўлга олиб учган бўлардим», деди у «Макси-ТВ»га берган интервьсида.\nГап орасида Саакашвили яқин келажакда барибир Украинага боражагини алоҳида таъкидлади.\nКуни кеча Украинада бўлиб ўтган президент сайловининг дастлабки натижаларига кўра, сўз устаси Владимир Зеленский ва амалдаги раҳбар Пётр Порошенко бошқалардан кўпроқ овоз олгани маълум бўлди. Бироқ иккала номзод тўплаган овозлар ғалаба учун етарли бўлмагани боис сайловнинг иккинчи тури ўтказилиши ҳозирданоқ ойдинлашиб қолди. Саакашвилининг ҳаммаслаги бўлмиш собиқ бош вазир Юлия Тимошенко эса сайловда учинчи натижани қайд этиб, пойгадан тушиб қолгани деярли аниқ.\nХориж 26/09, 16:13\nЗеленский самолёт ҳалокати бўйича асосий гапни айтди\nКоронавирус 03/09, 13:29\nУкраинада кундан-кунга аянчли рекорд янгиланмоқда\nКоронавирус 10/08, 22:05


11:55 / 19.10.2019 791 pdf Ўқиш режими + -\nعَنْ نَافِعِ بْنِ عَبْدِ الْحَارِثِ، عَنِ النَّبِيِّ صلى الله عليه وسلم قَالَ: «مِنْ سَعَادَةِ الْمَرْءِ الْمُسْلِمِ الْمَسْكَنُ الْوَاسِعُ، وَالْجَارُ الصَّالِحُ، وَالْمَرْكَبُ الْهَنِيءُ».\nШарҳ: Демак, ушбу нарсалар бахтли-саодатли кишининг бу дунёдаги аломатларидан экан.\nРасулуллоҳ соллаллоҳу алайҳи васалламдан мусулмон кишининг саодатига омил бўладиган нарсалар ҳақида бир қанча ривоятлар собит бўлган. Ушбу ҳадиси шариф ана шулардан биридир.\nКенг маскан киши саодатининг омилларидан бири бўлиши бежиз эмас. Албатта, маскан, яъни турар жой одам боласи умрининг кўп қисмини ўтказадиган жойдир. Умрнинг энг нозик ва масъулиятли қисми кишининг шахсий масканида ўтади.\nМасканнинг кенг бўлиши яшаш шароитининг қулайлиги маъносидадир. Киши ўз уйида яшаш учун барча шароитларга эга бўлса, саодатли бўлиши турган гап. Умрининг кўп қисми ўтадиган масканда ўзи учун керак бўлган барча қулайликлар мавжуд бўлса, албатта, бу нарса саодат омилларидан бири бўлади.\nСолиҳ қўшни кенг масканга чамбарчас боғлиқ омилдир. Маскан ҳар қанча кенг, ҳамма шароитларга эга бўлса ҳам, қўшни яхши бўлмаса, инсоннинг саодати кўзлангандек бўлмаслиги турган гап. Чунки яхши уйдаги осуда ҳаёт ёмон қўшнининг кирдикорлари билан ҳаловатини йўқотиши аниқ.\nШунинг учун ҳам солиҳ қўшни Расулуллоҳ соллаллоҳу алайҳи васаллам томонларидан киши саодатининг омилларидан бири деб эълон қилинмоқда.\nЯхши улов инсон зоти ўз ҳаётида доимий равишда эҳтиёжи тушиб турадиган нарсалардан биридир. Инсоният ривожланиши жараёнида маркаблар ҳам ривожланиб бормоқда ва унга инсоннинг эҳтиёжи ортмоқда.\nАлбатта, инсон ўз ҳаёти давомида маркабнинг саодат омилларидан бири эканини доимий равишда сезиб туради. Бугун маркабсиз ҳаёт ўтказишни тасаввур қилишнинг ўзи мумкин эмас.\nШу боис ҳам Набий соллаллоҳу алайҳи васаллам яхши маркабни мусулмон кишининг саодати омилларидан бири дея эълон қилмоқдалар.\nАллоҳ таоло барчаларимизга ушбу ҳадисда зикр қилинган ва зикр қилинмаган бошқа саодат омилларини ато этиб, уларнинг доимийлигини таъминлаган бўлсин.\n1. Кенг маскан мусулмон киши саодатининг омилларидан бири экани.\n2. Солиҳ қўшни мусулмон киши саодатининг омилларидан бири экани.\n3. Яхши маркаб мусулмон киши саодатининг омилларидан бири экани.\n09:10 / 19.10.2019 603\n16:05 / 19.10.2019 967\n947 11:02 / 04 январь\n458 18:30 / 06 август


Қайрилманнинг ташвиши кўп\n15 май 2021, Тошкент вақти: 15:55\nЎзбекистондан Қирғизистонга кўчиб келган қирғизларнинг кўпчилигига ҳукумат ваъда қилинган ер улушларини бергани йўқ. Шу сабабли ҳам қайрилманлар ижарага ер олиб тирикчилик ўтказишга мажбур бўлмоқдалар.\nРасмийларга кўра, 2006 йилдан буён Ўзбекистондан Қирғизистонга икки мингга яқин этник қирғиз оиласи кўчиб келган.\nБироқ уларнинг фақат 300 нафаригагина Қирғизистон фуқаролиги берилган.\nГулбайра Эшкуяева бундан тўрт йил аввал Ўзбекистоннинг Наманган вилояти Учқўрғон туманидан Қирғизистоннинг Жалолобод вилояти Учқўрғон туманига кўчиб келган:\n- Бошқа юртда бек бўлгунча ўз юртингда қул бўл, дейишади. Биз ҳам болаларимиз ўзимизнинг юртимизда яшаб, Қирғизистон мактабларида ўқиб улғайсин, деган умидлар билан кўчиб келиб яшаябмиз, -деди Гулбайра Эшкуяева.\n2006 йилда Қирғизистон ҳукумати бошқа давлатларда истиқомат қилувчи этник қирғизларни ўз тарихий ватанларига қайтариш мақсадида “Қайрилман” дастурини қабул қилган эди.\nМана шу дастур асосида Намангандан Жалолободга 186 оила кўчиб келган. Уларнинг кўпчилиги шу кунгача Қирғизистон фуқаролигини ололмаган. Бу эса уларга кўплаб муаммоларни туғдирмоқда. Масалан, улар фуқаролиги йўқлиги боис, улар ишга жойлаша олмайдилар ва бир амаллаб сотиб олган уйларини ўз номига расмийлаштириш хуқуқига ҳам эга эмаслар.\nҚирғиз парламенти Қирғизистонга кўчиб келган этник қирғизларга фуқаролик олишни енгилатиш тўғрисида бир қанча қонунлар қабул қилган бўлсада, уларнинг ижроси қоғозда қолиб кетмоқда.\nЎтган йили Учқўрғон туманида истиқомат қилаётган этник қирғизларнинг 132 нафари паспорт олишга ҳужжат топширган бўлса, уларнинг 54 нафаригина аранг паспорт олганлар.\n- 2008 йилда бизга 122 нафар одам паспорт олиш учун ҳужжат топширди, кейин яна 9 одамнинг ҳужжатларини олдик. Жами бизга топширилган 132 ҳужжатдан 54 нафар одамга фуқаролик берилди.\nТопширилган ҳужжатларнинг аксарияти эски, яъни Ўзбекистон паспортларининг нусхалари тўла берилмагани боис ортга қайтарилди, -деди Учқўрғон туман паспорт бўлими ходими Бузахра Жапарова.\nАйтиб ўтиш жоизки, 2006 йилда қабул қилинган “Қайрилман” дастурига мувофиқ, Қирғизистонга кўчиб келган этник қирғизларга уй - жой, фуқаролик ва яна бир қанча кўмаклар кўрсатилиши керак.\nБироқ Гулбайра Эшкуяева кўчиб келганига 4 йил бўлса ҳам қирғиз ҳукуматидан ҳеч қандай ёрдам кўрмаганини айтади.\n- Биз ҳар йили ижарага ер оламиз. Кейин топган тутганимизни ерга сарфлаб, шу ер орқали ўз тирикчилигимизни ўтказиб келяпмиз. Бизга ҳукумат тарафидан хеч қандай ёрдам кўрсатилмайди, қийинчилик билан бир амаллаб кун кечиряпмиз,- деди Гулбайра Эшкуяева.\nУчқўрон қишлоқ ҳукумати ижтимоий таъминот бўлими мудири Жилдиз Абдилдаева эса туманга Ўзбекистондан кўчиб келган этник қирғизларнинг айримларига ҳукумат ваъда қилган ёрдамларнинг кўрсатилмаётганига бир қатор сабаблар борлигини айтади:\n- Кўчиб келган этник қирғизлар Ўзбекистон фуқароси эканига қарамай, уларга ҳамма билан бир ҳил ёрдам кўрсатилади. Бироқ улар бизда рўйхатдан ўтишлари керак. Аммо этник қирғизларнинг кўпчилиги Қирғизистонга кўчиб ўтаётганларида Ўзбекистонда яшаган жойларидаги рўйхатдан чиқмаганлар, кўпларининг ҳужжатлари ҳам жойида эмас. Мана шу туфайли уларга фуқаролик бериш ва ёрдамлар кўрсатиш масаласида қийинчиликлар бўлаяпти - деди Жилдиз Абдилдаева.\nҚирғизистонда этник қирғизларга кўплаб имкониятлар яратилган. Ўш олийгоҳларида уларга яратилган шароитлар борасида Ўшдаги ўзбек гуманитар педагогика институти раҳбари Равшанбек Турсунов мана буларни айтади:\n- Қирғизистондаги олий ўқув юртларида Ўзбекистонда яшаётган қирғизларнинг жуда кўп қисми таҳсил олади. Бошқа давлатлардан келиб ўқиётган этник қирғизлар давлат ҳисобидан таълим олади. Уларнинг ўқиш ҳаражатлари ва шартнома пуллари давлат бюжетидан тўланади,- деди Равшанбек Турсунов.\nМутахасисларга кўра, мамлакатда Ўзбекистондан кўчиб келган 2000 оила бор. Бироқ уларнинг 300га яқинигина Қирғизистон фуқаролигини олган.\nРасмийларга кўра, Ўзбекистондан кўчиб келаётган этник қирғизларнинг ҳужжатларида камчиликлар мавжуд бўлгани учун уларга фуқаролик бериш жуда қийин кечаётир.


04 июн 2020, Тошкент вақти: 22:35\nСирожиддин Абдуғаффоровнинг сотишга тайëр бўлганда буздириб ташланган пиёз даласи, март, 2019 йил, Олтинсой тумани.\nСурхондарё вилояти, Олтинсой туманидаги собиқ ''Бахтибек Исоқов” фермер хўжалигининг ҳокимлик билан шартнома асосида экилган 2 гектар майдондаги карам, пиёз ва сабзиси 27 март куни бузиб ташланган эди.\nВоқеа юзасидан сўнгги ой мобайнида турли ташкилотларга юздан ортиқ шикоят ёзган фермер Сирожиддин Абдуғаффоров¸ арзига ҳозиргача ҳеч ким қулоқ солмаганини айтади.\nТуман ҳокими фермернинг кўкариб турган экин майдони бузиб ташланганини тасдиқлар экан, бу экинлар пахта майдонига ўзбошимчалик билан экилганини айтди.\n''Бахтибек Исоқов” фермер хўжалиги туман ҳокимининг қарори билан, Ўзбекистон Вазирлар Маҳкамасининг экин майдонларини мақбуллаштириш қарорига асосланиб, жорий йилнинг февраль ойида бошқа фермерга қўшиб берилган.\nОзодлик билан суҳбатда 42 яшар Сирожиддин Абдуғаффоров ўз ҳисобидаги 29 гектар ернинг 2 гектарига ўтган йилнинг куз-қишида пиёз, сабзи, карам экканини айтади.\n“Ҳар йили пахта, ғалла экканмиз, пилла қилганмиз, давлатдан қарзимиз йўқ. Давлат билан шартнома қилиб, ўтган йили такрорий экинга пиёз, карам, сабзи эккан эдик. Бир оғиз огоҳлантиришсиз, бир кечада келиб ҳокимнинг буйруғи билан 27 март куни ҳайдатиб ташлади. Уйдаги молларимизни сотиб, давлатдан бир сўм пул олмай бутун оила аъзоларимиз билан ишлаган эдик. Карамнинг етилишига 2-3 кун, пиёзга бир ҳафта вақт қолган эди. Лекин бутун ҳосилни ер билан яксон қилиб ташлади. Куйиб-куйиб қолдик, биз”.\nБузиб ташланган карам\nФермернинг айтишича, ҳокимият билан тузилган шартномада пахта даласига cабзавот эккани учун давлатга 38 миллион сўм пул тўлаш мажбурияти юклатилган:\n“Аслида, ҳокимият бу экинларни такрорий экин бўлсин деб, мажбурлаб эктирган эди. Ҳар куни ўнтадан вакил келиб, экасан, деган. Охирги молимни сотиб бўлса ҳам экдим, биргина харажатнинг ўзи 60 миллион сўмдан ошди. Бир оилада 25 жонмиз, ўғиллар, қизлар, келинлар ишлади, ўтади, чопди. Давлатдан бир сўм ҳам олмаганман, бир халта “амофос” дорини 250 минг сўмдан олиб келиб, сепган эдим. Энг муҳими, менинг бу экинларни экиш учун 2019 йил учун шартномам бор. Лекин, ҳоким ўзи туздирган шартномани ўзи тан олмаяпти. Еримиз қўшиб берилган фермер пахтани 23 апрелда экди. Бир ҳафта қолган эдия, тайёр бўлишига, шунча экин, шунча меҳнат , шунча харажат увол бўлди”.\nФермер билан тузилган шартнома\nФермер ҳисоб-китобича, даласида ҳайдаб ташланган сабзавотни бугунги нарх-наво бўйича сотганида 2 гектар ердан 150 миллион сўм атрофида фойда кўрган бўларди:\n“Ким зарар кўрди, деҳқон ҳам, давлат ҳам. Давлат бюджетига 38 миллион сўм тушмади. Мен синдим, ҳосил йўқ бўлди. Ҳозир эса менинг ҳайдалган еримни жойига пахта экибди, ёнига эса қалампир. Нима ўзгарди, барибир қалампир экилибдику”.\nБузилган майдонга экилган қалампир\nФермернинг айтишича, у ҳокимликнинг ноқонуний ҳаракатидан шикоят қилиб турли давлат идораларига 136та шикоят мактуби ёзган:\n“Ҳеч ким бизни тингламади, ёзган аризаларим ҳокимга қайтиб келаверади, у ўзига мослаб жавоб ёзиб юбораверади. Куни-кеча вилоят прокуратураси халқни қабул қилди. Мен ҳам оила аъзоларимни эргаштириб бордим. Лекин бизни ичкарига киртишмади. Президент халқни қийнаманглар, халққа шароит қилиб беринглар, ишласин деяпти, лекин маҳаллий ҳокимлар халқни қақшатяпти”.\nОлтинсой тумани ҳокими Эркин Байниёзов Озодлик билан суҳбатда, фермернинг экин майдони бузиб ташланганини тасдиқлади ва бунинг сабабини қуйидагича изоҳлади:\n“Бу йигитнинг ишидан хабарим бор. Мақбуллаштиришга тушиб, унинг ери бошқа фермерга қўшиб берилган. Ўтган йили ҳеч қандай шартномасиз бу йил пахта экилиши лозим бўлган даланинг ўртасига пиёз, карам ва сабзи эккан. У шартномаси сохта, қаердадир қилдириб олган. Биз бу йил чигит экилгунча далани бўшатиб қўй деб бир неча бор огоҳлантирдик, лекин бўшатмади. Чигит экишга кеч бўлаётгани учун бузиб ташланди. Тўғри, у йигит анча зарар кўрди. Биз у йигитга бу йил кузда бўшаган майдонлардан ер берамиз, зарарини чиқариб олишига кўмаклашамиз.”\nОзодлик билан суҳбатда ҳоким¸ фермернинг ҳокимлик муҳри босилган шартномани қандай қилиб қўлга киритганига ойдинлик киритмади.


"Ўзбекистон ҳаво йўллари" 28 мартдан Тошкент-Воронеж рейсини йўлга қўяди\n21:17 / 15.02.2016\n"Ўзбекистон ҳаво йўллари" миллий авиакомпанияси март ойи охирида Тошкентдан Россиянинг Воронеж шаҳрига тўғридан-тўғри парвозларни амалга оширишни бошлайди. Бу ҳақда "Воронеж" халқаро аэропорти матбуот хизмати хабар тарқатган.\nМаълум қилинишича, парвозлар Boeing ва Airbus самолётлари воситасида амалга оширилади.\n"Ўзбекистон ҳаво йўллари" вакили маълумотига кўра, Воронеждан Тошкентгача рейс учун чипта нархи 11 минг рубль бўлади.\n"Ҳафтанинг душанба кунлари Воронеж аэропортидан Boeing 757 (250 ўринли), пайшанба куни эса Airbus A-320 (180 ўринли) самолётлари учади. Қатновлар 2016 йилнинг 28 март кунидан бошланади", дейилган хабарда.\nҚайд этиш керакки, ўтган асрнинг 70-йилларида Воронеж аэропортидан Тошкент шаҳрига ҳафтасига 3та авиарейс амалга оширилган, самолётлар сиғими 100 кишигача бўлган. Айни вақтда Воронеж вилояти ўзбеклар сони бўйича Россиядаги иккинчи ўринда турувчи вилоят ҳисобланади.\nМаълумот учун, "Ўзбекистон ҳаво йўллари" МАК дунёнинг 40дан ортиқ шаҳрига – Европа ва Осиё, Америка ва Японияга мунтазам асосда қатновларни амалга оширади. Дунёнинг 25 мамлакатида авиакомпания ваколатхоналари фаолият кўрсатмоқда.


Ўзбекистондаги 148та йўловчи ташувчи автобусларга GPS тизими ўрнатилди\n17:49 / 09.07.2015\nЎзбекистонда йўловчи ташиш тизимини такомиллаштириш мақсадида жамоат транспортларига GPS тизимини ўрнатиш устида иш олиб борилмоқда. Бу ҳақда ЎзА хабар тарқатди.\nЎзбекистон автомобил ва дарё транспорт агентлиги АКТ бўлими бош мутахассиси Баҳром Эгамбердиевнинг сўзларига кўра, ҳозирги вақтда автотранспорт соҳасини кенг миқёсида компьютерлаштириш, янги интерактив методларини жорий қилиш, юк ташиш ва йўловчи ташиш хизматлари сифатини ошириш учун бир қатор ишлар амалга оширилмоқда.\nЙўловчи ташиш тизимини такомиллаштириш мақсадида ҳозирда 148та йўловчи ташувчи автобусларга GPS тизими ўрнатилди. Яқин келажакда яна 150та жамоат транспортларига шундай турдаги қурилмалар ўрнатилиши режалаштирилмоқда.\n«Бундан ташқари янги тизим орқали автовокзалларга ўрнатилган кузатув камералари, транспорт ҳаракатларини кузатиш уларнинг сифатли хизмат кўрсатишини таъминлаш ягона диспетчерлик маркази ташкил этилади», дея Эгамбердиевнинг сўзларидан иқтибос келтиради ЎзА.


19:00 / 27.11.2019\nФарзандингиз даҳо эканлигини қандай англаш мумкин?\nТабиий қобилиятлар қанчалик яхши бўлмасин, нотўғри танланган таълим уларни йўқ қилиши мумкин. Фарзандингиз келажакда муваффақиятли тадбиркор, иқтисодчи ёки IT мутахассиси бўла олса-чи? Ривожлантиришга ва далда беришга арзийдиган митти даҳонинг 10 белгиси билан танишинг.\n1. Хато қилишдан ҳайиқмаслик\nЗаковатлилар янги нарсаларни синаб кўришади ва таваккал қилишдан қўрқишмайди. «Агар бирор иш қилишга киришсанг, уни мукаммал бажар» руҳида хавфли перфекционизмни сингдирманг. Шундоқ ҳам ўзига нисбатан ўта талабчан бўлган бола учун бу каби кўрсатмалар зарарли бўлиши мумкин, шунинг учун унинг муваффақиятсизликларига эътибор берманг.\nФарзандингизга уни бирор нимага эришгани учун эмас, борича севишингизга ишонишига ёрдам беринг. У ҳали катта ҳаёт тажрибасига эга эмас, у ҳамма нарсани илк марта синаб кўряпти. Танбеҳ ва масхараларингиз унга жўшқинлик бахш этиши даргумон. Танқид қилиш ўрнига, ҳар қандай йўл билан илҳом бағишланг: агар бирор нима ўхшамаса — майли, кейинги сафар уддалайди.\n2. Жамоада ҳам, ёлғиз ҳолатда ҳам қийинчилик сезмайди\nБаъзида ҳатто даҳо ёрдамга муҳтожлик сезади. У ҳамма нарсани қилишга қодир бўлиши керак: вазифаларни белгилаш ва тақсимлаши, бевосита ва вакил орқали ишлаши ва керак бўлганда турли соҳалардаги барча муаммоларни гуруҳ ёрдамисиз енгиб ўтиши лозим.\nЖамоавий ишлашдан мақсад ким энг ақлли ёки қобилиятли эканлигини исботлаш эмас, балки фақат умумий меҳнат орқали амалга ошириладиган ажойиб нарсалар ва ғояларни биргаликда яратиш. Болага дунёда нуқтайи назари уникидан фарқ қиладиган одамлар бўлиши мумкинлигини ва бу мутлақо нормал ҳолатлигини тушунтиринг. Ва албатта, сиз болангизни бошқалар билан таққосламаслигингиз керак: у яхшироқми ёки ёмонми фарқи йўқ, ҳар бир инсон ўз услубича яхши.\n3. Юқори ҳиссий ақли билан ажралиб туради\nФарзандингиз турли одамлар билан тил топиша олади, стрессдан тезда халос бўлади, зиддиятли вазиятлардан ақлли равишда чиқади ва кескин вазиятни қандай юмшатишни биладими? Табриклаймиз, сиз даҳони тарбиялаяпсиз.\nҲиссий ақл — бу инсон ўзининг ва бошқа одамларнинг ҳис-туйғуларини ёки ниятларини аниқлашга ёрдам берадиган кўникмалар тўплами. Уни ривожлантириш учун болага нима учун у муайян ҳис-туйғуларни бошдан кечираётганини тушунишга ёрдам беринг. Агар у ғазабланса, сабаби нималигини ойдинлаштиринг. Эҳтимол, у бирор нарсадан хафа бўлган ёки у шунчаки ғамгин ҳолатда ва ҳеч бўлмаганда шу йўл билан эътиборни жалб қилмоқчи.\nБарча ҳис-туйғулар мавжуд бўлишга ҳақлидир: бола нафақат қувончни, балки ғазабни, нафратни ёки қайғуни ҳам бошдан кечириши мумкин. Фақат уларни жазава билан эмас, балки суҳбат орқали ифодалаган маъқул — балоғат ёшида бундай маҳорат бир неча бор наф келтиради.\n4. Молиявий саводхонлик сиздан кўпроқ билимга эга\nСиз ғурра орттиришни қойиллатар эдингиз, болангиз эса ҳозирданоқ пулни тўғри сарфлай оляпти ва тезда ўз бюджетини бошқариш бўйича билимларни ўзлаштирди. Бир даҳо етишиб чиқиши учун бу кўникмаларни ривожлантириш жуда муҳимдир.\nБолаларга молиявий саводхонлик асосларини ўргатиш учун аввал пул нималиги ва у қаердан келиб чиқишини тушунтиринг: улар шунчаки берилмайди, ишлаб топилади. Ушбу маълумотни шахсий мисол билан мустаҳкамлаш мумкин: болага унинг одатий вазифаларига кирмайдиган уй ишларини ишониб топширинг ва озгина пул билан мукофотланг. Даромад билан нима қилиш кераклигини боланинг ўзи қарор қилиши керак: хоҳласа уларни дарҳол паққос тушириладиган ширинликларга сарфласин ёки туғилган кунида ўзи учун совға қиладиган ажойиб ўйинчоқ учун жамғарсин.\n5. Вақтни самарали бошқариш қобилияти\nБундай болаларда кунига 48 соат вақт бордек туюлади: ўқиш учун ҳам, спорт, қўшимча машғулотлар ва ўйин-кулгиларга ҳам вақтлари етарли. Агар бу ҳолат болангизга тегишли бўлса, уни камида қобилиятли деб ҳисоблаш учун барча асослар бор.\nБолалар қобилиятларини ўрганувчи психолог Натан Лейц иқтидорли болалар ўзларининг юқори самарадорликлари билан ажралиб туришини аниқлади. Меҳнатга бўлган мойилликнинг кучайиши нафақат умумий интеллектуал қобилият, балки катта ҳаётдаги муваффақиятнинг калитидир. Шундай экан, болангизда ушбу фазилатни шакллантиринг.\n6. Ҳар қандай ишга алоҳида ёндашади\nСаратон касаллигини даволовчи дорини ўйлаб топиш, юлдузга айланиш ёки муваффақиятли бизнес юритиш учун умумий майдонларни таҳлил қилиш, янги имкон ва ечимлар топишни уддалаш жуда муҳимдир. Бола муаммоларни ностандарт усуллар орқали ҳал этяптими? Ажойиб, уни рағбатлантиринг.\nКатта ҳаётда кўпинча муваффақиятга элтган йўл эмас, муваффақиятнинг ўзи аҳамиятлидир. Демак, турли муаммоларни ҳал қилиш усуллари билан тажриба ўтказишингиз мумкин, иш натижаси белгиланган мезонларга мос келса бўлгани. Масалан, сиз фарзандингиздан идишларни ювишини сўрайсиз. Унинг тепасида туришингиз ва идишларни нотўғри ушлаётгани учун танқид қилишингиз ёки мустақил равишда ҳаракат қилишини таклиф қилишингиз мумкин.\n7. Танқидий фикрлаш\nҒояга ишониш ва уни охиригача бажаришга тайёр бўлиш мақташга арзигулик фазилат, лекин баъзида бу ғоянинг истиқболи йўқлигини вақтида тушуниш яхшироқдир. Агар бола маълум бир мавзуга кўп куч сарфлаш керак ёки йўқлигини тахмин қилишга мойил бўлса, уни мусиқа мактабини ҳар қандай тарзда тугатишга ва дарслар ёки машғулотлар ўртасида сарсон бўлишга мажбурламанг.\nШубҳаланишни ва атрофда содир бўлаётган ҳодисаларнинг сабабларини излашни ўргатганингиз маъқул. Масалан, қишда бош кийим кийишга мажбур қиласиз. Бу нима: сизнинг инжиқлигингизми ёки ҳақиқий заруратми, чунки усиз осонгина касал бўлиб қолиш мумкин?\n«Бу тўғри, чунки уни мен айтяпман» каби ёндашув даҳоларни етиштирмайди. Болага ҳатто хатолар орқали бўлса ҳам иштиёқ ва кузатувчанликни кўрсатишига имкон беринг — шундагина мустақил фикр юритишни ўрганади ва атрофдаги нарсаларни кўр-кўрона қабул қилмайди.\n8. Ҳамма нарсани тез ўрганади\nВа янги билимларни дарҳол амалда қўллайди. Қолиплар ва чекловлар у учун эмас, бола итоаткор ижрочи ролида шунчаки қийналади.\nМустақил бўлишга ўргатиш учун болалар ўзлари ҳам мукаммал қила оладиган нарсаларни улар учун бажариб берманг. Бу нафақат уй вазифаларига, балки хонани тозалаш ёки идишларни ювиш каби уй юмушларига ҳам тегишли. Агар бола тушунмаса — тушунтиринг, ҳатто бир неча бор бўлса ҳам ва ўзингиз ўрнак бўлинг. Ҳа, аввалига натижа оз бўлади, аммо бу учун уришманг, лекин нима ва қаерда нотўғри бўлганини изоҳлаб кетинг.\n9. Ахборот хавфсизлиги қоидаларига ғайриихтиёрий равишда амал қилади\nКатта авлод вакиллари технологиядан эҳтиёткорлик билан фойдаланишни тажрибада ўрганишлари керак эди. Бугунги кунга келиб ҳатто болалар ҳам бировнинг маълумотларини унинг рухсатисиз кимгадир қолдириш ва ўзиникиларни ўйламай тарқатиш катта муаммоларга олиб келишини яхши билишади.\nБироқ, бу боланинг интернетда нима қилаётганини кузатишга бўлган эҳтиёжни бекор қилмайди. Антивирусингизни мунтазам янгиланг, браузерингизда хавфсиз қидирувни ишга туширинг ва ота-она назорати дастурини ўрнатинг. Сиз ҳар нарсага жиддий қарашингиз ва унинг ёзишмаларини ўқишингиз шарт эмас — агар болага ғалати ёки ҳақоратли нарсалар юборилса, у сизни бу ҳақида хабардор қилишига келишиб олинг.\n10. Масъулият олишдан қўрқмайди\nЗамонавий даҳо бу битта функцияга эга бўлган хонаки ўсимлик эмас, балки илҳомлантирувчи кузатувчи ва етакчидир. У ўз олдига мақсадларни қўйиши ва қарорлар қабул қилиши, бошқаларни илҳомлантириши ва ўз режасига эришиш учун жамоанинг ҳаракатларини мувофиқлаштириши керак.\nБола масъулият нималигини ўрганиши ва ўз ҳаракатларининг оқибатлари ҳақида хабардор бўлиши учун унга эркинлик беринг. Қаерда бўлмасин мустақил қарор қабул қилсин.\nБельгияда 8 ёшли болакай университетга ўқишга кирмоқчи\n20:09 / 12.09.2017\nХитойда 10 ёшли қизча институтга ўқишга кирди


qoshni juvon 1\nБу вокеага анча булди Мен у вактларда пайнет дуконида ишоюлардим. Дуконим рупарасидаги домда бир думбоккина жувон турар табики куп мартта телефонига пул туширгани кириб турарди. Уни курганимда роса сикким келарди. Лекин хеч унга айтишга юрагим дов бермасди. Уни турмушдан ажрашганини уша ердаги танишларимдан эшитгандим. Бир куни уша аёл (исми Санобар эди) дуконимга кирди ва компда бир элон ёзиб беришимни илтимос килди. Пайнет хизматидан ташкари анча мунча комп.хизматларини хам бажариб базан реферат курс ишига ухгаш нарсалар хам ёзиб студентларга сотиб турардим. Санобар квартира олди сотти ишларини килишини ва бита квартирани олганини энди уни сотмокчилигини айтиб ушана сотиш учун эьлон тайёрлаб беришимни суради. Биз бирга утириб эьлон тайёрладик.эьлон тайёр булгач 10 копия чикариб беринг керак буса яна тел киламан тайёрлаб кусангиз олиб кетаман. Компдан учириб юборманг деб тел номеримни олиб чикиб кетди. Эртаси куни тел килиб яна уша эьлондан чикариб куйинг мен бир соатларда бораман деди. Мен хуп дедим лекин атайн эьлонни тайёрламадим. Сабаби узи келганидан кейин хеч булмаса бир оз гаплашиб утирмокчи булдим. Бир соатларда Санобар келди мен унга узур ишларим купайиб сиз айтган нарсани чикара олмаим хозир чикариб бераман утириб туринг дедим. Эьлон рангли чикиши керак булгани учун озрок вакт кетарди. У хуп хеч киси йук деб негадир эшик олдидаги диванга эмас мени ёнимдаги стулга келиб оёгини чалиштириб утирди. Уни ярим очик сонларини куриб эхтиросим кузиб кетди. Мен компдан принтерга команда бериб уни ёнига утирдим. Биз у ёк бу ёкдан гаплашиб утирдик. Мени кузим уни булик сонларида эди. Кутогим аллакачон уйгониб бирор хизмат борми бизга деб турарди. Эндигина 5-6 эьлон чикиб улгурганди бирданига ток учиб колди. Мен энди нима киламиз деб унга карадим. У эса хозир элоктросетга тел киоамиз билайликчи нима булди экан деб тел килди. У ёкдан бир жойда аваря буганини шуни тугрилаш учун ток ярим соатга учирилганини айтишди. Шунда мен агар вактиз буса кутиб туринг биратула ишингизни битириб чикиб кетасиз дедим. Санобар майли вактим бемалол унгача нотубукиздан бирор нима куйиб беринг деб колди. Мен майли деб ноутбукимни ковлаб чет эл клипларидан куйиб куйдим. Иккаламиз клип томоша килиб гаплашиб утирдик. Шу пайт уни кузи бизни асбобга тушиб колди ва мен сизни кийнаб куйибманку деб кулиб юборди. Узи клипдаги ярим ялангоч кизларни уйинидан хам эхтиросим ошиб турганди уни кулишидан дадилоаниб ха бизни тойчокни уйготиб юбордингизда деб мен хам кулиб юбордим. Кейин аста уни сонидан ушладим. У бирдан чучиб кетти ва куйинг биров кириб коса яхши булмайди деди. Мен уни уришиб берармикан деб кутгандим бу гапидан кейин янаям дадилланиб хеч ким кирмайди деб секин лабларидан упволдим. У урнидан туриб йук керакмас мен шу ерда тураман бирортаси курса нокулай деб диванга утиб утириб олди. Уни юзлари кизариб кетган янаям чиройли куринарди. Мен фурсатдан фойдаланиш учун секин бориб эшикни ичкаридан кулфладим ва уни ёнига утириб энди хеч ким кирмайди деб аста кучоклаб лабларидан упа бошладим\n← Қўшни жувон 2Shirin damlar... Prestige_boy ijodidan yangicha yondashuv! →


Истеъфодаги ва захирадаги юзлаб француз генераллари ва зобитлари Франция президенти Эммануэл Макронга йўллаган жамоавий мактубларида, уни Франциянинг барбод бўлиши эҳтимоли юқори эканидан огоҳлантиришди.\nValeurs actuelles нашрининг хабар беришича, улар Макрон эътиборини фанатиклар, ирқий урушлар тарафдорлари ва радикал «исломчилар» томонидан катта хавф тарқалаётганига қаратишган. Ҳарбийларнинг таъкидлашича, бундай кимсалар Франциянинг чекка ҳудудларини зимдан эгаллаб, у ерларда Франция конституциясига зид тартиб-қоидаларни ўрнатишмоқда.\n«Бу мамлакатда ишидан чиққан ўқитувчи бошидан жудо қилиниши мумкинлигини ўн йил аввал ким ўйлабди дерсиз?» деб савол билан юзланган мактуб муаллифларидан бири.\n«Шуни эсда тутингки, биз каби ҳамюртларимизнинг аксарияти сизнинг қатъиятсизлигингиз ва сукут сақлашингиздан ҳайратда», деб таъкидлаб ўтган мактуб муаллифлари.\nУлар Макрон бунга қарши чора кўрмаса, мамлакатда давлат тўнтаруви амалга оширилиши ва ҳарбий хунта режими ўрнатилиши мумкинлигидан огоҳлантиришган.\n«Кўраётганимиздек, сусткашликнинг мавриди эмас, йўқса эртага фуқаролик уруши тобора ошиб бораётган алғов-далғовликка чек қўяди ва ўлимлар сони минглабни ташкил қилади. Улар учун сиз жавобгар бўласиз», деб ўз сўзларини якунлаган собиқ ҳарбийлар.\n2020 йил 6 октябрда Париж яқинида Самуэль Пати исмли ўқитувчи бошидан жудо қилинганди. Уни ўз дарсида ислом динига оид карикатураларни намойиш қилгани учун чечен миллатига мансуб Абдулла Анзоров ўлдирганди. Шундан кейин Макрон радикал «исломчилар»га қарши кескин чоралар кўришга ваъда берганди.\n2021 йил 23 апрелда эса Париж яқинидаги Рамбуйе шаҳрида тунислик эркак аёл полициячига пичоқ билан ҳужум қилди. Полициячи бўйнига пичоқ билан берилган бир нечта зарба оқибатида ҳалок бўлди. Эркакнинг ўзи ҳам қўлга олиниши вақтида олинган жароҳатлардан вафот этган. Аниқланишича, у Францияга 2009 йилда Тунисдан келган бўлган.


Ўзбекистон: Мухолифатчи Муҳаммад Солиҳ президент Каримовнинг инфаркт бўлганлигини таъкидлайди « Ўзбекистон Халқ Ҳаракати\nЎзбекистон: Мухолифатчи Муҳаммад Солиҳ президент Каримовнинг инфаркт бўлганлигини таъкидлайди\n25 March 2013 - 8:14\nЎтган пайшанба кунида Ўзбекистон Халқ Ҳаракатининг веб саҳифасида Ўзбекистон Республикасининг президенти Ислом Каримовнинг 21 март, кечки пайтда инфаркт, яъни оғир юрак хуружига дучор бўлгани ҳақида хабар тарқатди. Кейинроқ бу хабарга раддия берилди: РИА Новости нинг аноним манбаси маълум қилганига кўра, “Ўзбекистон президентининг соғлиги ҳар доимгидек аъло даражада ва унда бирор хасталик аломатлари кузатилмаган”.\nЖума куни, кечқурун мухолифатдаги ЎХҲ нинг Туркияда яшайдиган раиси Муҳаммад Солиҳ BBC телерадиокомпаниясининг ўзбек хизматига интервью бераркан, ўзининг ҳукумат ичидаги ишончли манбаларидан олган маълумотига таяниб Ўзбекистон диктаторининг оғир бетоб эканлигини қатъий таъкидлади. Мазкур интервьюдан иқтибос келтирамиз:\n«Би-би-си: – Агар Ўзбекистоннинг ёпиқ бир полиция мамлакатини ҳисобга оладиган бўлсак, ҳаттоки ҳукуматдаги одамлар ҳам президентнинг саломатлиги ҳақида аниқ бир маълумотга эга бўла олмасликларини тахмин этиш мумкинми? Сизга бу масалада маълумот берган манба қанчалик даражада ишонлик деб ўйлайсиз?\n– Шунчалик даражада ишончликки, мазкур хабар бизга худди ўша махфий хизматдаги гуруҳларнинг ўзидан келаяпти.\n– Бу манбалар илгари ҳам сизни кейинчалик ўз тасдиғини топган маълумотлар билан таъминлаганмиди?\n– Биз кўп маълумотлар олганмиз ва улардан ҳар хил ҳолатларда ўзимизнинг мақолаларимизни нашр этишда фойдаланиб келганмиз. Шундай одамлар ҳам борки, айни мана шу ҳукуматни ва улар доирасидагиларни хушлашмайди. Табиийки, улар ўзлари эга бўлган маълумотларни биз билан бўлишишади.\n– 19 март, Наврўз байрами тантаналарида Ўзбекистон халқи Каримовни кўрди, у жуда тетик эди. Ҳаттоки рақсга ҳам тушди.\n– Худди шундай. Бироқ инфаркт – бу шундай касалликки, соппа соғ одамни ҳам бир неча дақиқада оёқдан йиқитади. Одатда Каримовнинг саломатлиги ҳақидаги маълумотлар очиқланмайди.\n– Каримовнинг касаллиги ҳақидаги дастлабки маълумотлар 2003 йилда пайдо бўлганди, ўшанда бу миш мишлар узоқ вақт муҳокама қилинганди. Лекин улар ўз тасдиғини топмади. Бундай янгиликлардан сал эҳтиёт бўлиш лозим эмасмикин?\n– Албатта шундай, эҳтиёт бўлмоқ даркор. Шахсан мен ўзим бунақа хабарларга эҳтиёткорлик билан ёндошаман. Бу каби маълумотларни биз тез тез олиб турамиз ва уларни янгиликларимизда бермаймиз, ва улар, табиийки, тасдиқланмаган ҳам. Бироқ, бугунги хабар эса ниҳоятда ишончлик манбадан келаяпти, ва шу сабадан ҳам биз уни нашр қилдик. Иккинчидан, ўйлашимча шу кунларгача тарқатилган маълумотлар Каримовнинг розилиги билан айни шу, унга яқин доиралар томонидан уюштирилган хабарлар эди. Ҳар қалай булар бироз сабр қилиб туринглар, норозиликларни тўхтатинглар, яқинда ўзим кетаман деб Каримовнинг ўзи тарқатган дизинформациялари эди. Бироқ бу хабаримиз эса – жуда жиддий. Шу сабабга кўра ҳам биз бу янгиликни тарқатдик.\nBBC дастурида овози янграган, муҳожиротда яшаётган политолог Тошпўлат Йўлдошевнинг айтишича, кўп ҳолларда бу каби хабарлар Ўзбекистонда президентлик ва парламент сайловлари олдидан тарқатиларди. «Бошқа тарафдан олиб қарайдиган бўлсак, бу маълумотлар атайлаб, президент хасталанганиб қолганида у, ёки бу гуруҳлар ўзини қандай тутишини аниқлаб олиш учун айтайлаб тарқатилаётган бўлиши ҳам мумкин».\n«Фарғона»нинг маълумотларига кўра, , Ўзбекистон президенти бир даста турли сурункалик хасталикларга эга, бироқ унинг саломатлиги ҳақида ҳеч нарса маълум эмас. Масалан, унинг қайси клиникаларда ўз саломатлиги текширтириши ва профилактик даволарни олиши, кейин қайси хорижий докторларнинг хизматидан фойдаланиши маълум эмас. Ҳаттоки Ислом Каримов қаерда, қайси жойда ўз таътилини ўтказиши ҳам ошкор қилинмайди. Том маънода айтганда ўзбек лидерининг шахсий ҳаётидаги мана шу махфий қирралар, унинг шахси атрофида ишониб ҳам бўлмайдиган миш-мишларнинг тарқалишига асос бўлаяпди.\nЎтган асрнинг 90 йиллари ўртасидан бери муҳожиротда яшаётган Муҳаммад Солих, Ислом Каримовнинг яккаю ягона мухолифидир. У 1991 йилда ўтказилган альтернатив президентлик сайловида иқтидордаги президентга мухолиф номзод сифатида иштирок этиб 12 фоиздан ортиқ овозларни қозонганди. Кейинчалик президентга қарши бир махфий уюшмани тайёрлашда айбланганди ва сиртдан 15 йилга озодликдан маҳрум этиш жазосига ҳукм этилган.


«Севилья» Какутанинг Хитой жамоасига трансфер қилинганини тасдиқлади\n18:00 / 06.02.2016\n«Севилья» жамоасининг франциялик 24 ёшли футболчиси Гаэль Какута Хитойнинг «Хэбэй Чайна Форчун» жамоасида фаолиятини давом эттиради.\nЎтган мавсумда «Райо Вальекано»нинг асосий футболчиларидан бири бўлган, жорий мавсумда эса андалусияликлар жамоасида асосий таркибга кира олмаган Гаэль Какута 5 млн евро эвазига Хитойга йўл олгани айтилмоқда.\nКакута 2009 йилда, 18 ёшида «Челси» томонидан шов-шувлар билан харид қилинган, 2 йилдан кейин «Фулҳем»га ундан кейин «Болтон»га ижарага берилганди. Кейинчалик бу футболчи «Дижон», «Витесс», «Лацио» каби жамоаларда ҳам ижара асосида тўп сурди.\nҚайд этиш керакки, «Хэбэй Чайна Форчун» қишки трансферлар вақтида «Рома»дан Жервиньони ҳамда «Севилья»дан Стефан Мбиани харид қилганди.\nМаълумот учун, Хитойда қишки трансферлар даричаси 28 февраль кунигача очиқ бўлади.


Ўзбекистонда мавжуд бешта сиёсий партиядан тўрттаси мамлакатнинг Евросиё Иқтисодий Иттифоқига кириши тарафдори бўлиб қолмоқда.\nЎзЛиДеП, «Адолат» ва Халқ демократик партиялари ҳамда Экологик партия вакиллари бугун, 18 декабрь куни хорижлик дипломатлар билан бўлган учрашувда ЕОИИга кириш тарафдори эканликларини яна бир бор тасдиқладилар.\nKun.uz мухбирининг хабар беришича, учрашувда Россиянинг Ўзбекистондаги фавқулодда ва мухтор элчиси Владимир Тюрденев партия номзодларининг мазкур масаладаги фикрлари билан қизиққан.\n«Сиёсий партияларнинг халқаро ташкилотларга нисбатан муносабати ҳақида савол берилди. Жавоблардан келиб чиқиб айтиш мумкинки, аввало халқаро иқтисодий ташкилотларга асосий эътибор қаратилмоқда. Шунга қарамай, номзодлар томонидан хавфсизлик масалалари ҳам жуда муҳимлиги айтиб ўтилди. Ҳа, Ўзбекистон Афғонистон билан чегарада жойлашган. Афғонистонга нисбатан ҳурмат сақлаган ҳолда, у ерда уруш кечаётганини ҳам унутмаймиз.\nАлбатта, Шанхай Ҳамкорлик Ташкилоти – аввало сиёсий ташкилот. Лекин хавфсизлик масалалари билан шуғулланадиган бошқа ташкилотлар ҳам бор, хусусан Коллектив Хавфсизлик Шартномаси Ташкилоти.\nИқтисодий интеграция борасида билдирилган фикрларга қайтиб, номзодларга савол билан мурожаат қилмоқчиман. Ҳозир Ўзбекистоннинг Евроосиё Иқтисодий Ҳамжамиятига аъзо бўлиши қанчалик мақсадга мувофиқлиги юзасидан қизғин муҳокамалар кетмоқда. Қатор партиялар аллақачон бу борада ўз фикрларини билдиришган. Мен депутатликка номзодларнинг фикрларини бевосита уларнинг ўзларидан эшитишни хоҳлардим», – деди Тюрденев.\nСаволга жавобан биринчи бўлиб «Миллий тикланиш» демократик партияси вакили Илҳом Абдуллаев сўз олиб, партия бу борада ҳали якуний қарорга келмаганини билдирди, аммо шахсан ўзи ЕОИИга киришга «икки қўлини кўтариб» рози эканини таъкидлади.\n«Мамлакатнинг халқаро ташкилотлар билан ҳамкорлиги – ташқи сиёсатнинг жуда муҳим масалаларидан. Мен партиямиз номидан гапираман ва бу фикрларим давлатники билан бир хил бўлмаслиги мумкин.\nЕОИИ – анча истиқболли ва эффектив ташкилот. Кўпчилик бизнинг бу ташкилотга аъзо бўлишимизнинг кўплаб плюс томонларини дарҳол санаб бериши мумкин. Лекин бу – кўп қиррали ва мураккаб масала. Шундай экан, мамлакат бундай муҳим қадамни ташлаш олдидан барча плюс ва минусларни тарозига тортиб кўриши керак.\nБиз партиямизда шундай экспертлар гуруҳини туздик. Мазкур масалани муҳокама қилиб, якунда биз бундан нима ютамиз ва нимани бой беришимиз мумкинлигини ҳисоб-китоб қиляпмиз.\nМен ахборот соҳаси мутахассиси сифатида бунга икки қўлимни кўтарган ҳолда розиман. Чунки ЕОИИ давлатлари ва Ўзбекистон Республикасининг ахборот соҳасидаги ривожланиш даражасига қарайдиган бўлсак, объектив статистик кўрсаткичларга кўра бизнинг натижаларимиз пастроқ. Ташкилотга аъзо бўлиш мамлакатга ахборот соҳасини шиддат билан ривожлантириш, телефон қўнғироқлари нархини тушириш, интернет магистрал каналларига уланиш ва шу каби бошқа имкониятларни беради.\nАммо яна бир бор таъкидлайман, масала – кўп қиррали ва уни биз кўзимизни юмганча қайсидир санагача кечиктириб қўяётганимиз йўқ. Биз буни кўриб чиқяпмиз. Барча плюс-минусларни аниқ тушунган ҳолда қарор қабул қиламиз», – деди Илҳом Абдуллаев.\nҚолган тўрт партия вакиллари ҳам Евросиё Иқтисодий Иттифоқига кириш фикрини қўллаб-қувватлашини билдирдилар.\nТадбирда рус элчисидан ташқари Хитой Халқ Республикасининг Ўзбекистондаги муваққат ишлар вакили Чжан Вэн Чуань, Шанхай Ҳамкорлик Ташкилоти Бош котиби ўринбосари – ШҲТнинг Ўзбекистондаги сайловларни кузатиш бўйича миссияси раҳбари Се Сяоюн ҳамда МДҲ кузатувчилар миссияси раҳбари Евгений Козяк иштирок этди.\nЧапдан ўнгга: Евгений Козяк (МДҲ), Чжан Вэн Чуань (Хитой), Владимир Тюрденев (Россия), Се Сяоюн (ШҲТ)\nЭслатиб ўтамиз, мазкур форматдаги савол-жавобда ўтган ҳафта АҚШ, Буюк Британия ва Жанубий Корея элчилари ҳамда БМТнинг Ўзбекистондаги бош координатори иштирок этган эди.\nЎзбекистон КХШТга қайтиш масаласи кўриб чиқилмаётганини тасдиқлади\nЕОИИ: Интеграция сари «тошли йўл»